Һөйөнсө! Тәүге мәғдән көтөлә » Башҡортостан гәзите | Газета Башкортостан на башкирском языке\nБашҡортостан гәзите » Иҡтисад » Һөйөнсө! Тәүге мәғдән көтөлә\nҺөйөнсө! Тәүге мәғдән көтөлә 08.05.2018 // Иҡтисад / Анонстар\nУчалы тау-байыҡтырыу комбинатында Яңы Учалы ятҡылығының тәүге мәғдәнен сығарыу буйынса әҙерлек эштәре бара. Әһәмиәтле ваҡиға йәй айҙарында булыр тип көтөлә.\nБыл ятҡылыҡ комбинаттың яңы руда базаһы булып һанала. Уҙған быуаттың 80-се йылдары башында предприятие геологтары Учалы ятҡылығының көньяҡ өлөшөндә баҡыр колчеданы рудаһы запасы барлығын асыҡлай. 1983 йылдың октябрендә тәрән эҙләнеү скважиналарын быраулау уңыш килтерә, ә 40 метрлыҡ төп руда ҡатламы 1986 йылда табыла. Баҡыр, баҡыр-цинк колчеданы рудаларының тотош ҡатламы 700 метр тәрәнлектә асыҡлана.\nЯтҡылыҡтарҙы асыҡлауҙан уны үҙләштереүгә тиклем оҙаҡ ваҡыт үтә. Тикшереү эштәре һәм яңы ҡатламдарҙан руда сығарыу өсөн лицензия юллау, рудник төҙөүгә проект эшләү һәм башҡалар.\nЯңы Учалы ятҡылығын асыу 2009 йылдан ике ҡыя төшөү юлдары аша башҡарыла. Былтыр 740 метр тәрәнлектә вентиляция һәм транспорт йүнәлештәренең берләшеүе ятҡылыҡ запастарын асыу һәм үҙләштереүҙе башлау өсөн проходкалау, йәғни ҡаҙып үтеү эштәре башларға форсат бирә.\nБыйыл 1,1 миллиард һум аҡса яңы ер аҫты руднигын төҙөргә йүнәлтеләсәк, тәүге йөҙ мең тонна руда сығарыласаҡ, ә 2021 йылға күләм 1 миллион 100 мең тоннанан ашыу тәшкил итәсәк тип күҙаллана. Рудникты төҙөп бөтөү һәм уның проект ҡеүәтен 4,5 миллион тоннаға еткереү 2027 йылға планлаштырылған.\nБөгөн шахта төҙөү идаралығы эшселәре 680 һәм 650 метр тәрәнлектәге горизонттарҙа ҡаҙылма байлыҡ сығарыу урынын ҡаҙа. Ә ер аҫты руднигы шахтерҙары 810 метр түбәндә проходкалау эштәрен башҡара. Параллель рәүештә инженер коммуникацияларын — ҡыҫылған һауа үткәргес торбаларҙы, электр менән тәьмин итеү кабелдәрен һуҙыу, тупраҡ һыуҙарын һурыу, янғынға ҡаршы ҡоролмаларҙы монтажлау бара. Шулай уҡ рудниктың иң аҫҡы горизонттарын саф һауа менән тәьмин итеү маҡсатында тәүге елләткес тә сафҡа индерелгән.\nТөҙөлөш эштәре киң йәйелдерелгән Яңы Учалы руднигы өсөн комбинатҡа йыл башынан яңы тау техникаһы – үҙбушатҡыс, тейәгес машиналар ҡайтартыла.\nКүптән түгел предприятиеның машина паркы Sandvik TH545 тип аталған беренсе шахта үҙбушатҡысы менән тулыланды. Ул 45 тоннаға тиклем йөк ташыу ҡеүәтенә эйә.\n— Яңы Учалы руднигының транспорт өсөн ҡыя төшөү юлдары оҙонлоғо өс километрҙан да күберәк араны тәшкил итә. Шуға күрә ҡаҙылманы өҫкә сығарғанда, хеҙмәт етештереүсәнлеген арттырыу маҡсатында, тап шундай йөк ташыу өсөн тәғәйенләнгән машиналар ҡулай, — ти Учалы ер аҫты руднигының баш инженеры Юрий Дмитриев.\nҠеүәтле “тимер ат”ты ПДМ машинистары Матвей Хренов, Азат Шәрипов, Эдуард Замотохин, Марат Бикәнәев “йүгәнләйәсәк”. Тап уларға яңы рудниктан яңы техникала тәүге мең тонна руданы сығарыу бәхете йылмаясаҡ.\n— Бындай машинала эшләү ҙур яуаплылыҡ та йөкмәтә, алмашсы коллегаларым — ышаныслы, эштәрендә абруй ҡаҙанған хеҙмәткәрҙәр. Шуға күрә һынатмаҫбыҙ тип уйлайым, ә техникаға килгәндә, кабинала йылы, яҡты, тауышты изоляциялау, тирә-яҡты күҙҙән яҙлыҡтырмау – хәүефһеҙ эш өсөн барыһы ла уйланылған, — тип ҡыуанысы менән уртаҡлашты тәжрибәле белгес Матвей Хренов.\nТаусылар Яңы Учалы руднигынан тәүге мәғдәнде сығарыу ваҡиғаһын түҙемһеҙлек менән көтә. Шулай булмай ни, был ятҡылыҡты үҙләштереү комбинатты тағы дүрт тиҫтә йылға эш менән тәьмин итәсәк.


Хеҙмәтсе ҡасырҙы юлға әҙерләй. Рәсүл, уға менгәс:\n– Әбү Мөүәйһиб, миңә Әлбәкиҙәге мәрхүмдәргә ғибәҙәт ҡылырға ҡушылды. Минең арттан эйәр, – ти.\nРәсүл Мәҙинә мосолмандары ерләнгән Әлбәки зыяратына юллана, артынан хеҙмәтсеһе килә. Зыяратҡа еткәс, бәйғәмбәр ҡасырҙан төшә, хеҙмәтсе шунда уҡ теҙгенде тотоп ала. Алла рәсүле, ҡәберҙәрҙе ҡарағас:\n– Ҡәбер хужаларына сәләм! – ти. – Һеҙҙең үлемегеҙ үҙегеҙ өсөн бәхет булды. Тулҡын-тулҡын булып бәлә килә һәм һәр яңыһы элеккеһенән көслөрәк.\nРәсүл, хеҙмәтсеһенә боролоп:\n– Әбү Мөүәйһиб, минең алда ике асҡыс: береһе – теге донъялағы хазиналар һәм ундағы мәңгелектеке, икенсеһе – ожмахтыҡы. Мин икеһенең береһен – хазиналар йә Раббым менән осрашыу һәм ожмахты һайларға тейешмен, – ти.\n– Үҙемдең атайым, әсәйем исеменән үтенәм: теге донъяның хазиналары һәм мәңгелек асҡысын, шунан ожмахтыҡын ал, – ти.\n– Юҡ, Әбү Мөүәйһиб, мин Раббым менән осрашыуҙы һәм ожмахты һайланым, – ти.\nРәсүл мәрхүм мосолмандар хаҡына ғибәҙәт ҡыла ла төн ҡараңғыһына инеп юғала. Артынан хеҙмәтсеһе эйәрә.\nАлла рәсүле Әлбәкиҙән өйөнә ҡайтты. Ҡатыны Ғәйшә баш ауыртыуына зарланды.\n– Уй, башым-башым, – тип һыҙланды.\n– Мин бында, Ғәйшә, тыныслан, – тине бәйғәмбәр. – Минең дә башым ауырта.\nУл ҡатыны эргәһенә ултырҙы ла, тегеңә боролоп, иркәләп һораны:\n– Минән алда үлгең килмәйме һинең? Мин һине ерләр, һиңә ғибәҙәт ҡылыр инем.\n– Эйе, һин шулай итер инең. Шунан өйгә ҡайтып, ҡатындарың менән ҡуныр инең! – тине, йәне көйөп.\nАлла рәсүле көлдө лә, баш ауыртыуына зарланып, йоҡларға китте. Һәр төнөн ул ҡатындарының береһе менән уҙҙыра торғайны. Ауыртыныуының артҡанын тойоп, һәр ҡатыны янына инеп:\n– Иртәгә мин ҡайҙа булырмын икән? – тип һораны.\nҠатындары уның Ғәйшә йортонда ҡалғыһы килгәнен, ауырыған сағында уның ҡарауын теләгәнен тойҙо. Мәймүнә исемле ҡатынының өйөндә сағында ауыртыуы ҡапыл ныҡ көсәйгәс, ул ҡатындарына Ғәйшә йортонда үҙен ҡарарға ҡушты. Тегеләре ризалашты. Шунан ул Әли ибн Әбүталипты һәм ағаһы Ғәббәсте саҡырырға ебәрҙе. Тегеләр килгәс, ул башы бәйләнгән көйө, туғандарына тотоноп, тороп ултырҙы. Тегеләр ярҙамында Ғәйшәнең өйөнә барҙы һәм, тик намаҙға ғына сығып, шунда торҙо.\nКис етте, кешеләр мәсеткә намаҙға йыйылды. Билалдың көслө тауышы яңғыраны.\n– Аллаһу әкбәр! Аллаһу әкбәр! Аллаһу әкбәр! Аллаһу әкбәр!\nБилал аҙан әйтеп бөттө һәм кешеләр бәйғәмбәрҙең сығыуын көтә башланы. Тик бәйғәмбәр сыҡманы. Ул намаҙға йыйынғайны инде, тик ҡапыл һушын юғалтты. Иҫенә килгәс:\n– Кешеләр намаҙ уҡынымы? – тип һораны.\n– Юҡ, – тине Ғәйшә. – Һине көтәләр.\nАлла рәсүле тәһәрәт алырға һыу һораны, ләкин тәһәрәтләнә алманы, тағы иҫен юғалтты. Аңына килгәс:\n– Кешеләр ғибәҙәт ҡылдымы? – тине.\n– Юҡ, Алла рәсүле, – тине Ғәйшә, – улар һине көтә.\nҠатыны уға тәһәрәтләнергә ярҙамлашты, тик ул йәнә аңын юғалтты. Кешеләр таралышманы, бәйғәмбәр күҙен асҡас, янына Билал килде:\n– Бәйғәмбәр, намаҙ бит, – тине.\n– Мин өйҙән сыға алмайым. Әбүбәкергә әйтегеҙ, кешеләр менән намаҙҙы ул үткәрһен.\nҒәйшә бик ныҡ ҡурҡты. Алла рәсүлен берәүҙең дә алмаштыра алмаҫын, һәр икенсе кешене яратмаҫтарын белә ине. Намаҙ менән етәкселек итер өсөн Алла рәсүле ҡатындың атаһын түгел, бүтән берәүҙе ҡуйыуын теләне. Ул:\n– Әбүбәкер – йомшаҡ кеше. Һинең урыныңа баҫһа, илап, кешегә өндәшә лә алмаҫ, – тине.\nӘммә Алла рәсүле:\n– Әйтегеҙ Әбүбәкергә, диндарҙар менән намаҙ үткәрһен, – тине.\nҒәйшә йәнә ҡаршы төштө:\n– Әбүбәкер йомшаҡ кеше бит.\n– Һеҙ Йософтоң юлдаштары һымаҡһығыҙ, – тине. – Үҙегеҙҙең йәшерен теләгегеҙҙе асмай китәһегеҙ. Ғәзизә исемле ҡатын ҡатын-ҡыҙға үҙенең ҡунаҡтарҙы яҡшылап ҡаршылауын күрһәткән булған. Ғәмәлдә Йософтоң сибәрлеген һәм уны ҡайһылайтып яратыуын белдермәк икән. Әйтегеҙ Әбүбәкергә, намаҙҙы үткәрһен.\nБилал илай-илай кешеләр янына сыҡты. Бүтәндәр, ҡото осоп, уны һырып алды.\n– Ни бар унда? Ни күрҙең, Билал? – тиҙәр.\n– Алла рәсүле намаҙға өйөнән сыға алмай, – тине Билал.\nМосолмандарҙың бөтәһе лә иларға тотондо.\nАлла рәсүленең диндарҙар янына сыҡҡыһы килде. Шуға ҡатындарына:\n– Ете шишмәнән килтерелгән ете күнәк һыуҙы өҫтөмә ҡойоғоҙ, был миңә кеше менән һөйләшергә ярҙам итер, – тине.\nҺыу ҡойҙолар һәм, туғандарының береһенә таянып, бәйғәмбәр өйөнән сыҡты. Ул мөнбәргә етте лә шунда ултырҙы. Уның күренеүенә һөйөнгән кешеләр үҙен һырып алды. Бәйғәмбәр:\n– Раббым! Өһөд һуғышында шәһит булған яугирҙарҙың гонаһын ғәфү ит. Мөһәжирҙәр, һеҙ байтаҡҡа арттығыҙ, ә ансарҙар шул көйө ҡалды. Уларҙың данлыларын хөрмәтләгеҙ, яңылышҡандарын ярлыҡағыҙ.\nКешеләр! Алла үҙ ҡолдарының береһенә был донъяны йә Алла донъяһын һайларға ҡушҡан. Ҡол Аллаға яҡынайыуҙы һайлаған.\nӘбүбәкер Алла рәсүле үҙе тураһында һөйләгәнде аңланы һәм кешеләргә, ул оҙаҡламай үләсәк, тип белдерҙе. Әбүбәкер бер ваҡытта ла унан айырылмаҫ ине лә бит. Ул ҡысҡырып илап ебәрҙе.\n– Һинең өсөн беҙ йәнебеҙҙе, балаларыбыҙҙы, нимәбеҙ бар – бөтәһен дә бирәсәкбеҙ, – тип һыҡтаны.\n– Кешеләр минең юлдашым булып, миңә мөлкәттәрен тапшырып сикһеҙ ышанды, Әбүбәкер. Әгәр миңә үҙ өммәтемдән һөйкөмлө кешемде һайларға тура килһә, Әбүбәкерҙе һайлар инем, – тине. Шунан бөтөнөһөнә боролоп:\n– Кешеләр! Кемегеҙ күңелендә ҡыйынлыҡ кисерә, баҫығыҙ. Мин уға ғибәҙәт ҡылам, – тине.\nКеше үҙенең ғәйебен асырға тейешлеген уйлап, улар аптырап ҡалды.\n– Эй, кешеләр! Әгәр үҙеңдең ғәйебеңде танымаһаң, Алла һинең башыңа һуғыр, – тине.\n– Тыныслан, Ибн Әлхаттаб, был донъяла ғәйебеңде таныу тегенеһендә оятҡа ҡалыуҙан еңелерәк. Раббым, уға хаҡлыҡ һәм ышаныс бир. Бәхетһеҙлектәренән һаҡла уны!\nАлла рәсүле өйөнә ҡайтты. Хәҙер инде ул өйөнән сыҡмай ғына намаҙ уҡыны, хәле юҡ ине. Бүтәндәр менән намаҙҙы Әбүбәкер үткәрҙе. Дүшәмбе иртәһендә бәйғәмбәр мәсеттә кешеләрҙең тауышын ишетте. Ул тәҙрә ҡормаһын асып тышҡа күҙ һалды. Әбүбәкер артынан теҙелгән кешеләр ғибәҙәттә ине. Бәйғәмбәр йылмайҙы, уны күргән мосолмандарҙың күңеле шатлыҡ менән тулды. Кешеләр, бәйғәмбәр улар менән ҡуша намаҙ башҡарырға сыға икән тип, урын бушатты, ә Әбүбәкер имам урынына баҫманы. Әммә бәйғәмбәр кешеләр намаҙҙы дауам итһен тигән ишара яһаны ла ҡорманы япты.\nБәйғәмбәрҙең ауыртыныуы көсәйҙе. Ул Ғәйшәнең өйөндә ятты, янында һыулы һауыт ултыра ине. Ҡайһы саҡ ул шуға ҡулын ебетә лә битен һыпыра ине. Үҙе:\n– Раббым, миңә үлем түшәгендә ярҙам ит, – тип теләне.\nҒәйшәнең тубығына һалынған бәйғәмбәрҙең башы ҡапыл ауыр булып китте. Ғәйшә ире онотолоп китте тип уйланы һәм йөҙөн үҙенең кейеме менән япты. Өмәр менән Әлмөғир килде һәм инергә рөхсәт һораны. Ғәйшә рөхсәт итте һәм инешләй улар бәйғәмбәргә ҡараны. Өмәр:\n– Ул һушынан яҙған, – тине.\n– Өмәр! Алла рәсүле үлгән дә инде! – тип ҡысҡырып ебәрҙе.\nӨмәр ныҡ итеп:\n– Алдама! Алла бөтөн ике йөҙлөләрҙе бөтөрмәй тороп, Алла рәсүле үлмәҫ, – тип асыуланды.\nӨмәр Алла рәсүле үлгән тигән кешеләргә янап, вәғәз менән мөрәжәғәт итте. Әбүбәкер килеп, рәсүл янына инде. Йөҙөнә ҡапланған япманы алып:\n– Беҙ бөтәбеҙ ҙә Аллаға бирелгәнбеҙ һәм уның ҡашына ҡайтабыҙ... Алла рәсүле вафат, – тине.\nШунан Әбүбәкер кешеләр ҡаршыһына сыҡты. Был ваҡытта Өмәр, Алла бөтөн ике йөҙлөләрҙе бөтөрмәй тороп, Алла рәсүле үлмәҫ, тип вәғәз һөйләй ине. Әбүбәкер уға:\n– Өмәр, ултыр, – тине.\n– Алланан башҡа илаһ юҡ! Мөхәммәт – Алланың рәсүле. Хәҙер мин Мөхәммәт алдында баш эйгән кешеләргә өндәшәм. Мин һеҙгә Мөхәммәттең вафаты тураһында белдерәм. Кем Аллаға табына, белегеҙ: Алла бер ҡасан да үлмәйәсәк! – тине.\nӘбүбәкер бер аҙ шым торҙо ла Ҡөрьән сүрәһе уҡырға тотондо.\nМосолмандар Алла рәсүленең вафатына ышанды. Бөтәһе лә ҡысҡырып иларға тотондо. Атаһының яҡшылығын һәм рәхимлеген данлаған Фатиманың тауышы айырым асыҡ ишетелде. Был кешеләрҙең ҡайғыһын тағы ла көсәйтте.\n– Атай! Атай! Ул Раббыһына яуап бирҙе, Раббыһы уны үҙенә алды. Ябраилға беҙ уның вафаты тураһында белдерәбеҙ! Атайым Раббыһына шул тиклем яҡын бит! Ай, атай!\nНамаҙ ваҡыты етте. Билал аҙан әйтте.\nЛә иллаһа иллалла!\nАлланан башҡа илаһ юҡ!\nБилал өйөндә ятҡан вафат Алла рәсүлен йәнә иҫенә төшөрҙө һәм, күҙ йәштәренә быуылып, өндәшә алмай торҙо. Мосолмандар һыҡтарға тотондо һәм бөтөн кешенең илауы Мәҙинәне шаңҡытты. Ҡала ҡара ҡайғыға батты.\n(Аҙағы. Башы 5 – 13-сө һандарҙа).\nСығыу ваҡыты 11-04-2014, 04:19 | Ҡаранылар: 951


Донъя яңылыҡтары - 21.03.2018 - Bash.News\nДонъя яңылыҡтары - 21.03.2018 https://bash.news/news/37435_donya_yaylytary__21032018/?lang=bash\nБөгөн иртән Ҡурған өлкәһе мәктәптәренең береһендә ғәҙәттән тыш хәл теркәлде. 13 йәшлек ҡыҙ тәнәфес ваҡытында пневматик пистолеттан ете синыфташын яралаған. Бәхеткә күрә, уларҙың береһе лә ауыр йәрәхәттәр алмаған. Ҡайһы бер мәғлүмәттәр буйынса, фажиғәгә уҡыусылар араһында тыуған низағ сәбәпсе булыуы ихтимал. Енәйәттә ғәйепләнеүсе ҡыҙ шунда уҡ психоневрология диспансерына оҙатылған. Осраҡ буйынса тикшереү бара.\nАфғанстанда террор ғәмәле һөҙөмтәһендә кәмендә 29 кешенең ғүмере өҙөлгән, тағы ла тиҫтәгә яҡыны дауаханаға оҙатылған. Был ваҡытта урындағы халыҡ Наурызды байрам итер өсөн университет алдындағы майҙанға йыйылған булған. Шаһиттар билдәләүенсә, тантананың иң ҡыҙған мәлендә террорсыларҙың береһе үҙ-үҙен шарлата. Һөжүм өсөн яуаплылыҡты Ислам дәүләте үҙ өҫтөнә алған.\n«Зенит» клубы ярымһаҡсыһы Леандро Паредес Рәсәй чемпионатында иң юғары хеҙмәт хаҡы алыусы футболсы. Был турала Sports.ru интернет-баҫмаһы хәбәр итте. Хеҙмәт килешеүенә ярашлы, Аргентина легионерына йылына 5 млн евро түләнә. Икенсе баҫҡысты 4 миллион ярым евро менән «Локомотив»тан Ведран Чорлука биләй. Өсөнсөлә «Зенит»тың тағы ла бер футболсыһы Бранислав Иванович. Уның хеҙмәт хаҡы йылына 4,1 млн евро тәшкил итә. Рәсәй вәкилдәренән иң отошло контрактты Артем Дзюба төҙөгән. Уҙып барған миҙгелдә күберәк запаста ултырыусы уйынсы йылына 3,6 млн евро ала.


Мәрхәмәтле Лариса » "Урал" гәзите\nҺалҡын ҡышты артҡа сигендереп, ниһайәт, яҙ ҡояшы нурҙарын һибә башланы. Тормоштоң мәңгелеген, изгелеген, яҡтылығын дәлилләп, тәбиғәт яңырыу кисерә. Ошо мәлдә гүзәл заттарыбыҙ матур байрамын - 8 Март - Халыҡ-ара ҡатын-ҡыҙҙар кѳнѳн билдәләй. Киләсәгем, халҡым, балаларым, тип йән атҡан, ныҡлы рухлы, сабыр йәнле, яратҡан эшенә, шѳғѳлѳнә тоғро ҡалған гүзәл заттарыбыҙ арабыҙҙа күп.\nУлар ниндәй генә ѳлкәлә эшләмәһен, ниндәй генә һѳнәр эйәләре булмаһын, һәр ваҡыт ҡатын-ҡыҙ булып ҡала. Бѳгѳнгѳ геройыбыҙ ҙа тѳп эшенән башҡа, ул район- ара һалым инспекцияһында эшләй, хәҙерге заманға хас булған шѳғѳл һайлаған: Лариса Шумейко — ирекмән. Ә ирекмәндәр инде үҙ ирке менән, эскерһеҙ рәүештә файҙалы эш башҡарыусы. Үҙен аямай, һәр ваҡыт ярҙам итергә әҙер торған, йәмғиәтебеҙҙе сәләмәт итергә тырышҡан Лариса Леонидовна «Ѳмѳт» хайуандарҙы яҡлау йәмғиәте» тѳбәк ойошмаһы ирекмәне. «Ѳмѳт» ойошмаһы ҡалабыҙҙа хайуандар ѳсѳн асылған тәүге приют. Урамдарҙа, сүплектәрҙә, бигерәк тә ҡышҡы һалҡындарҙа йѳрѳгән хайуандарға тыныс ҡына ҡарай алмаған кешеләр йыйылыш үткәреп, приют асырға ҡарар итә. 30-лаған кеше теләк белдерһә лә, бер аҙҙан уларҙың бер нисәүһе генә уйына, теләгенә тоғро ҡала.\n... Хайуандарҙың тоғролоғо тураһында фильмдар тѳшѳрѳлә, китаптар яҙыла. Дүрт аяҡлы дуҫтарыбыҙ-хайуандарҙың тоғролоғона күптән инде инандыҡ. Әммә был ғына етмәй.\nҺәр хайуанға, бигерәк тә урамда ҡалғандарына, күңел йылыһы кәрәк. Хайуандың да, кешенеке кеүек, яҙмышы тѳрлѳ һәм ҡатмарлы. Эт-бесәйҙәр тѳрлѳ сәбәптәр арҡаһында яңғыҙ ҡала.\n- «Ѳмѳт» хайуандарҙы яҡлау йәмғиәте» тѳбәк ойошмаһы 2013 йылда барлыҡҡа килде, - ти Лариса Шумейко.\n-Урамдарҙа йѳрѳгән, автомобиль аҫтына ҡалып зәғифләнгән берәҙәк хайуандарҙың йылдан-йыл арта\nбарыуын күреп йѳрѳп, приют асырға ҡарар иттек. Тыныс ҡына ҡарап булмай шул. Әлеге ваҡытта беҙҙә 50-ләп бесәй һәм 50- ләп эт иҫәпләнә. Был һан кѳндән-кѳн үҙгәреп тора, әлбиттә. Йорт хайуандарын килтереп торалар, үҙҙәренә алғандар ҙа бар. Күберәк осраҡта инә кѳсѳктәр береһенә лә кәрәкмәй. Кѳн-тѳн тип ҡарап тормай, кәрәкмәй икән килтереп приют алдына ырғытып китәләр. Яңыраҡ машина аҫтына ҡалған 2 берәҙәк этте алып килдек. Тѳрлѳ сәбәптәр менән йорт хайуандарынан баш тартыусылар бар: берәүҙәрҙең, бәләкәй балалары үҫә, икенселәрҙең - аллергия.\nЭт-бесәйҙе лә үҙ балаң кеүек ҡарарға, сирлеләрен дауаларға кәрәк. Мәҫәлән, паралич һуҡҡан этте Магнитогорск ҡалаһына алып барып, шешен алдырттыҡ. Ветеринар клиникаларға йыш ҡына мѳрәжәғәт итергә тура килә. Аҙыҡ-түлекте ҡалабыҙҙың ҡайһы бер гипермаркеттары, магазиндары ташый. Интернет аша кәрәк-яраҡтарҙы табып, һатып алабыҙ. Бинала ремонт эшләттек, хайуандарыбыҙ таҙала, йылыла тора. Шулай ҙа беҙ элекке хужаларын алыштыра алмайбыҙ шул. Лариса Леонидовна үҙенең ике ҡатлы йортонда ла йорт хайуандарын тота: бер нисә бесәйе һәм эте бар. Тормош иптәше, ҡыҙы ла хайуандарҙы ярата. Шуға ла яҡындары Лариса Леонидовнаның эт йәки бесәйҙе алып ҡайтыуына ѳйрәнеп бѳткән. Дүрт аяҡлы дуҫтарыбыҙҙың яҙмышына тыныс ҡарай алмаған Лариса Шумейко үҙе кеүек ирекмәндәрҙең күберәк булыуын теләй. Мохтаж хайуандарға битараф булмайыҡ. Уларҙың да ғүмере бер генә...


Бында башҡортҡа һан, нан бар, дәүләт бар... » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Әҙәбиәт » Бында башҡортҡа һан, нан бар, дәүләт бар...\nБында башҡортҡа һан, нан бар, дәүләт бар... 30.06.2015 // Әҙәбиәт\nМине республикабыҙҙың көньяҡ төбәге халҡы һоҡландыра: башҡорт әҙәбиәтенә, мәҙәниәтенә, йыр-моңобоҙға мөкиббәндәр, телебеҙҙе һөйәләр, тыуған тупраҡтарына тоғролар. Мәҫәлән, Хәйбулла — үҫәргәндәр илендә “сиҙәм” эпопеяһы булған, төрлө милләт вәкилдәре күпләп килгән... Ә сиҙәм яҡтарында, далалар илендә үҙ еренә тырышып-тырмашып йәбешеп ятҡан батыр халыҡ ҡына йәшәй ала, сит-ят бауырҙар гел яҡшыны, еңелде көҫәй.\nХәйбулла иленең ҙур бер ауылы Әбүбәкерҙәбеҙ. Ошо ерҙең шағиры Ҡадир Әлибайҙың 75 йыллығын байрам итергә йыйынғанбыҙ. Әйтәм дә, был яҡ халҡы, үҙ шағирҙарына, үҙ вәкилдәренә мөкиббән, ул-ҡыҙҙарын яраталар, күккә сөйәләр.\nӘбүбәкерҙәр, эҫе йәй көнө тимәй, мәҙәниәт һарайына үҙ шағирҙарының яҡты иҫтәлеген хөрмәтләргә килгән. Федоровка ауыл Советы рәйесе Наталья Семеновна Лебедева, район хакимиәте башлығы урынбаҫары Миңзәлә Ғөбәйҙулла ҡыҙы Баймырҙина, мәҙәниәт бүлеге мөдире Лариса Рәшит ҡыҙы Мәмбәтова, район гәзите хеҙмәткәрҙәре, бар ауылдаштар Әбделҡадир Әхмәткирәй улы хөрмәтенә ҡуйылған таҡтаташҡа диҡҡәт итеп ҡарай.\nЭйе, шағир ауылына яңынан мәңгегә ҡайтҡан. Ҡайҙарҙа ғына йөрөһә лә, Учалыла, Бөрйәндә, Баймаҡта, Сибайҙа, хатта Мәмбәттә балалар уҡытһа ла, һуңғы сиктә барыбер үҙенең кендек ҡаны тамған иленә ҡайтып хушһынған. Бында уны иҫләйҙәр, онотмайҙар. Ошо тантанаға район китапханаһы (директоры Оксана Сынбулатова) бик матур күргәҙмә эшләгән. Унда Ҡадир Әлибайҙың китаптары, килгән яҙыусыларҙың әҫәрҙәре менән дә танышырға мөмкин ине. Был күргәҙмәгә шағирҙың өр-яңы китабы ла өҫтәлде.\nКүренекле шағирҙың яҡташтарына әйтер һүҙе әле бөтмәгән. Киләсәктә ҡыҙы Гөлсәсәк (әлеге көндә Өфөлә “Башбланкиздат”тың генераль директоры) уның яңы шиғырҙарын туплап нәшер итмәксе. Шағирҙың ялҡынлы һүҙе далаларҙа тағы ла яңғырар әле. Ауылдаштар, урта мәктәп уҡыусылары уның тыуған тупраҡ тураһындағы шиғырҙарын һөйләй, көйгә һалынған йырҙарын йырлай. Ҡадир Әлибаев заманында ҡыҙына арнап шиғыр ҙа яҙған.\nТуҡмас таяғындай буйың,\nҺинең үткән юл-һуҡмаҡты\nМин бит уҙам ашаҡлап!\nМин һөйөнәм, мин көйөнәм\nҺин донъяла барлыҡҡа:\nЮҡ, кәрәкмәй миңә дан да,\nЮҡ, кәрәкмәй байлыҡ та!\nҺөйөнәм һин барлыҡҡа!\nГөлсәсәк атаһының ижад өлгөләрен бөртөкләп йыя, шиғри йыйынтыҡтар итеп туплай, 75 йыллығына арнап буклет эшләткән. Киләсәктә лә уның хыялдары оло: атаһының өлкәндәр өсөн китабын сығарыу, ауылдаштарына башҡорт баҫмаларына яҙылырға ярҙам итеү. Афарин шундай илһөйәр, телһөйәр баланы үҫтергән хәйбуллалар, дан уның әсәһе Тәнзилә апайға, атаһы Ҡадир ағайға!\nШағирҙың рухын иҫләргә, хәтерҙе яңыртырға Әбүбәкергә Өфөнән оло делегация килде. Етәксеһе — Башҡортостандың халыҡ шағиры, әҙиптең тиҫтере, яҡын һабаҡташы Ҡәҙим Аралбай, яҡташы Фәрзәнә Аҡбулатова, Фәрзәнә Ғөбәйҙуллина, “Башҡортостан ҡыҙы” журналының баш мөхәррире Гөлназ Ҡотоева, телевидение хеҙмәткәре драматург Сәрүәр Сурина. Сәрүәр ошо яҡтың килене икән.\nҠадир Әлибай менән Ҡәҙим Аралбай заманында Аҡъяр мәктәбендә бергә уҡыған. Яҙмыш уларҙы гел бер һуҡмаҡтан йөрөткән, Ҡадир Әхмәткирәй улы Ҡәҙим Әбделғәлим улының тыуған яғы — Мәмбәттә уҡыта. Мәмбәт менән Яңы Ергән, халыҡ шағирының тыуған ауылы Таңатар йәнәш кенә. Райондың ҙур ауылдарының береһе Яңы Ергәндә ике ауыл хужалығы кооперативы булған, хәҙер тарҡалған. Халыҡ күбеһенсә үҙенең шәхси малына ҡарап тора, күршеләге Аҡъяр баҙарына итен, майын, ҡаймағын илтә.\nТаңатар Мәмбәт менән Яңы Ергән ауылдары араһында ята. Заман елдәре тарафынан ныҡ имгәтелгән, унда-бында өй нигеҙҙәре, әүәлге баҡса урындары һерәйә. Элекке урамдарҙы ҡылған, алабута, әрем баҫҡан. Ярай ҙа күңелде йылытып дүрт йорт ултыра. Заманында бында Айытбай Дансыҡбаев фермерлыҡҡа тотоноп ҡарай.\nМәмбәттә Ҡадир Әлибай ағай уҡытҡан, ул — был төбәктең төп ауылдарының береһе. Бында ил ағаһының ейән-ейәнсәрҙәре йәшәй, әҙәбиәтебеҙгә, телебеҙгә ысынлап тоғро халыҡ — башҡортлоғобоҙҙоң, мәҙәниәтебеҙҙең бер терәге улар. Розалия Рәхмәтова — ауыл мәҙәниәт йорто мөдире, Вәсилә Мәмбәтова — ауыл китапханасыһы. Улар барлыҡ сараларҙы ойоштороусы. Мәмбәттә ағинәйҙәр ҡоро гөрләп эшләй. Бында Ҡадир Әлибай ағайҙың ҡыҙы Гөлсәсәк тыуған, улы Азат, шағирҙың ейәне. Был ауыл — шағирҙың тәүге ҡатыны Тәнзилә Усман ҡыҙының иле. Усман ҡарттың нәҫел тамырҙары ХVII быуатта йәшәгән ил ағаһы Мәмбәткә барып тоташа.\nШәжәрәгә бәйле, Мәмбәттең төп йорто Һабырҙа (Йылайыр районы) булған. Мәмбәт Үҫәргән ырыуы старшинаһы Һабыр Ҡотломбәтов ғаиләһендә үҫә, аҫырауға алынған малай була.\nМәмбәт ауылына Ырымбур далалары, Орск, Гай ҡалалары яҡын, ҡаҙаҡ ҡәрҙәштәр иле ерҙәре йәнәш. Өфөгә лә ара алыҫ тип тормай Мәмбәт уландары. Бар донъяға тоташҡан уларҙың юлы, был төбәк — башҡортомдоң оло иле, дала төпкөлөндә башҡорт тоҡомло аттарҙың тибенләр урыны. Ә йылҡы бар ерҙә башҡорт бар, башҡортҡа нан, һан бар, ил бар, дәүләт бар.


05 сентября 2018 — 16:25 ГТРК «Башкортостан»\nАмериканың Оклахома штатында ҡаршылыҡ акциялары. Халыҡ полицияның кеше үлтергәндән һуң стресстан арыныу тураһындағы курстар үткәреүенә ҡаршы сыҡты. Курстарҙы 2016 йылда ҡара тәнле кешене үлтергән һәм бының өсөн тейешле язаһын алмаған элекке полиция хеҙмәткәре алып барыуы активистарҙы шаҡ ҡатырған.\nМәскәү метроһының “Курск” станцияһында полиция хеҙмәткәрен үлтергәндәр. Рәсәйҙең Тәфтиш комитетынан хәбәр итеүҙәренсә, кеше үлтереүҙә шикләнеүсе тәүҙә бер ҡатын менән һөйләшә һәм поездға ултырып ҡаса. Енәйәт эше ҡуҙғатылған.\nРио-де-Жанейрола милли музей бинаһын ут ялмап алған. Португалия батшаларының элекке бинаһын һүндереүгә 80 кеше йәлеп ителгән. Бразилияның мәҙәниәт министры янғын күптәрҙең үҙ эшенә ҡул һелтәп ҡарауы сәбәпле сыҡҡан, тип белдергән.\nЧолпан-Ата ҡалаһы янындағы ипподромда күсеп йөрөүсе халыҡтар уйындарын асыу сараһы үтте. Яңы технологиялар ҡулланып эшләнгән сәхнәләштерелгән тамашала күсеп йөрөүсе халыҡтар фәлсәфәһе күрһәтелде. Уйындарҙы тантаналы асыуҙа Ҡырғыҙстан, Ҡазағстан, Төркиә башлыҡтары һәм Венгрия премьер-министры ҡатнашты. Ярыштарға 80 илдән 2 мең атлет ҡатнаша.\nБөгөн республикала милли кейем көнө үткәрелә ошо һәм башҡа хәбәрҙәр менән Флүрә Мурзина


Инфоурок › Русский язык ›Презентации›Башҡорт теле "Ҡоштар - ҡанатлы дуҫтарыбыҙ"\n46-сы дәрес Лексик тема: “Ҡоштар – ҡанатлы дуҫтарыбыҙ” Грамматик тема: ”Бәйләүес”\nӨйг1 эште тикшереү -“Өл1с1йем й1ш1г1н ауылдың атамаһы нимәне белдерә?” темаһына уҡыусыларҙың сығыштарын тыңлау. -“Шүлгәнташ мәмерйәһе тураһында мин нимә беләм” темаһына әҙерләнеп килеүсе уҡыусылар төркөмдә бер-береһенә һөйлә9. (У6ыусылар бер-береһенең дәфтәрҙәрен алып менән, буйы, тураһында, өсөн, кеүек бәйләүестәрен ҡулланып яҙып килг1н һөйләмдәр8е тикшерәләр һәм баһа ҡуялар).\nТексты башҡортсаға тәржемә итегеҙ Собственные имена . Вообразите, что с нашей планеты исчезли все географические названия – городов, рек, морей, гор, стран, улиц. Тотчас остановилась вся работы почты. Парализовался транспорт. Никто не знает, куда ехать, где сесть, а где сойти. И все это из-за такой мелочи, как название. По В Никонову 1-се рәткә - 1-се абзац, 2-се рәткә - 2-се абзац бирелә. Уҡыусылар бер-береһенең эшен тикшереп баһалайҙар.\n- Уҡыусылар, мин һеҙгә йомаҡ уҡыйым. Әгәр яуабын дөрөҫ тапһағыҙ, бөгөнгө дәрестә нимә тураһында һөйләшеүебеҙ тураһында белерһегеҙ. Яҙын йырлап киләләр, Беҙҙе моңға күмәләр, Көҙөн тағы күмәкләшеп Йылы яҡҡа китәләр.\nЙомаҡтың яуабы Ҡоштар\n- Эйе, б2г2нг2 д1рест1 Тыу7ан илебеҙ т1би71тен1 й1м бире9есе, матурлыҡ 2ҫт1үсе ҡанатлы дуҫтарыбыҙ – ҡоштар тураһында һ1йл1шербеҙ. Яҙ миҙгелен1, ҡоштар7а арнап яҙыл7ан 1ҫ1рҙ1р уҡырбыҙ. “Б1йл19ес” темаһын нығытыуға к9неге9ҙ1р эшл1рбеҙ. Элек-элект1н кешел1р ҡоштар донъяһы мен1н ҡыҙыҡһын7ан. Улар һымаҡ бейект1 осорға, мо5ло итеп йырларға хыялланған. Шу7а ла халыҡ араһында оҫта йырсыны – һандуғас, ҡыйыу к2р1шсене – б2рк1т, һылыу ҡыҙҙарҙы – ҡарлуғас, аҡҡошом тип й2р2т1л1р.\nШулай уҡ ҡоштар образы һынамыштарҙа ла осрай. С2нки беҙҙең ата-бабаларыбыҙ борон-борондан һауа торошон ҡоштарға ҡарап билд1л1г1н. Шуларҙың бер нис193е мен1н танышып х1терҙ1 ҡалдырайыҡ. Ҡарлу7ас т9б1н осһа, ям7ыр яуа. Ҡар7алар а7астың аҫҡы бота7ына ҡун3а, ел булыр. Һайыҫҡан шыҡырыҡлаһа, кеше кил1. Сыбар сыйырсыҡтар алдан килһ1, иген у5ыр. Ала ҡарға ҡарҙа борхолдаһа, к2н 9ҙг1рер. Һауала ҡоштар к9п осһа, ҡарлы к2нг1.\nКүрмә диктант Сыбар сыйырсыҡтар алда килһә, иген уңыр. Ҡарлу7ас т9бән осһа, ям7ыр яуа. Ҡарғалар а7астың аҫҡы ботағына ҡунһа, ел булыр.\nБаһалау критерийҙары 0 хата – “5”, 1-2 хата – “4”, 3-4 хата – “3”\n- Элек-электән беҙҙең гүзәл тәбиғәтле Уралыбыҙ ҡоштарға бик бай булған. Ер йөҙөндә, ғалимдар иҫәпләүе буйынса, 100 млрд. ҡош йәшәй, кешеләргә ҡарағанда 20 тапҡыр күберәк тиерлек. Ә Башҡортостанда шуларҙың 300 төрөн осратырға мөмкин. -Һеҙ ниндәй ҡоштарҙы беләһегеҙ? Һүрәткә ҡарап, һүҙлектәр ярҙамында ҡоштарҙың исемдәрен руссанан башҡортсаға тәржемә итеп өс һөйләм төҙөп яҙы7ы8.\nТәржемә эше Ҡоштар һүрәте\nҮҙегеҙҙе тикшерегеҙ Ҡоштар һүрәте\n- Уҡыусылар, һеҙ күрм1г1нд1, т1ҙр1 аша бер ҡош телеграмма ҡалдырып китк1н. Ниндәй ҡош ҡалдырып китк1н тип уйлайһығыҙ? Мин 1йтк1н йомаҡтың яуабын д2р2ҫ тапһағыҙ, ниндәй ҡош ик1нен белерһегеҙ. “Гөр-гөр” йырлай ул, Ҡыҙыл ситек кейә ул, Күлдәктәре күгелйем, Татыулыҡты һөйә ул.\n- Почта күгәрсене кемдән хәбәр алып килгән икән. Әйҙәгеҙ, уҡыйыҡ. 1уҡыусы телеграмманы ҡысҡырып уҡый. “Беҙ, бер төркөм ҡоштар, һеҙҙе һағынып йылы яҡтан ҡайтырға сығабыҙ. Әгәр ҙә бирелгән йомаҡтарҙың яуаптарын дөрөҫ тапһағыҙ, ниндәй ҡоштарҙың һеҙгә осоп ҡайтыуын белерһегеҙ. Тиҙҙән ҡайтып етербеҙ, осрашҡанға тиклем.”\n- Уҡыусылар, бирелгән йомаҡтарҙы уҡып, яуаптарын дәфтәрегеҙгә яҙып барығыҙ. 1.“Ҡар” ҙа “ҡар” тип осоп йөрөй, Ҡысҡыра юҡҡа-барға. Исеме уның ... . 2. Ҡолға башында йорто, Эсендә тора йырсы. 3.Үҙе йомортҡа баҫмай, Балаһында баҡмай. 4. Йылы яҡҡа ирекһеҙҙәН Осоп китә ҡар яуғас. Яр буйында, ҡыйыҡтарҙа Оя ҡора ... .\nЯуаптарығыҙҙы тикшерегеҙ 1.Ҡар7а 2. Сыйырсыҡ 3. К1к9к 4. Ҡарлуғас 5. Һандуғас 6. А66ош 7. Торна 8. А6сарлаҡ\nБаһалау критерийҙары. 0 хата – “5”, 1 хата – “4”, 2-3 хата–3”.\n-Тиҙәйткесте ятлағыҙ Ҡара ҡарға ашамаһа, Ала ҡарға ашаһын. Ала ҡарға ашамаһа, Ҡара ҡарға ашаһын. Ҡарға килмәй - ҡар китмәй, Ҡарға килмәй – яҙ етмәй. - Шулай итеп, иң беренсе булып йылы яҡтан ниндәй ҡоштар ҡайта? Улар ҡасан ҡайта? Улар тураһында нимәләр беләһегеҙ?\nИ7ланды уҡып баш6ортса7а тәржемә итегеҙ - Уҡыусылар, “Экологический вестник” г1зитене5 б2г2нг2 3анында бирелгән и7ланды уҡып, башҡортсаға тәржемә итегеҙ. Ищем квартиру! Домики-особняки из плотно сбитых досок не тоньше 2 см. Высота домика 32 см, площадь 15x15 см; вход (леток) – 5 см в ширину и длину, расположен на высоте 23 см от пола. С видом на солнечную сторону. Скворцы.\n- Тимәк, ниндәй ҡоштарға оя кәрәк? Кемдәрегеҙ сыйырсыҡтарға оя яһап йәки иҫке ояларын таҙартып әҙерләп ҡуйҙы? -Ә сыйырсыҡтар ниндәй айҙа, ҡасан осоп ҡайталар? Улар тураһында нимәләр беләһегеҙ? Бөгөнгө дәрестә Абдулхаҡ Игебаевтың. - “Сыйырсығым” тигән шиғыры менән танышабыҙ.\nҺүҙлек эше Бирелг1н һ9ҙҙ1рҙе һ9ҙлек ярҙамында руссаға т1ржем1 итегеҙ Ҡошсоҡ – Йонсоу – Борсолоу – Хәтерләү – Сөй – Яһап ҡуйыу – Хәүефләнеү – Кинәнеү – - Мине5 арттан 39ҙҙ1рҙе ҡабатла7ы8.\nШи7ыр8ы у6ыйы6 - Һаумы, һаумы, ҡошсоғом, Йырсы дуҫ, сыйырсығым! Й1, 32йл1, нисек ҡайттың? Талманымы ҡанатың? Һин йонсорһоң тип юлда Борсолоп б2тт2м бында. Юҡһын7ан7а, аҫыл ҡош, Һине х1терл1нем йыш ! Әле ҡыш к2н2, хатта Тамсы тамма7ан саҡта, Ҡул7а алып таҡта, с2й, Һи51 я3ап ҡуйҙым 2й! Р1хим итеп кер йортҡа, Х18ефл1нм1,ҡурҡма! Р1х1т йәш1 ояңда, Иркен матур донъяңда! Тыңланы ла ҡош мине, Кин1неп былай тине: - К2ҙ китк1йнем к2ньяҡҡа, Х1ҙер ҡайттым был яҡҡа ! Һа7ындырҙы Инй1рем, Тыуып үҫк1н ерҙ1рем !\nШиғыр өҫт2нд1 эш 1. Уҡытыусының өлгөлө уҡыуы. 2. Уҡыусыларҙың үҙаллы уҡыуы. 3. Яңғырауыҡлы уҡыу. 4. Тасуири уҡыу. 5. Тәржемә итеү. 6. Һорауҙарға яуаптар. “Быны беләһегеҙме?” Бер пар сыйырсыҡ балаларын осороп еб1рг1нсе, 8 ме5л1п зарарлы б2ж1кт1рҙе ҡыра.\n- Апрель һүҙе латинсанан тәржемәһе – асылыу, сәскә атыу тигәнде аңлата. Был айҙа тәүге яҙ ямғыры – ләйсән яуып үтә. Ҡоштарҙың йылы яҡтан ҡайтыуы ай буйына дауам итә. Тәүге көндәрҙә сыйырсыҡтар менән һабантурғайҙар килә. Беренсе апрелде мәрәкә йә көлкөлө көн тип йөрөтәләр.\nК9негеүҙе эшл1геҙ Тексты уҡығыҙ. Бәйләүестәрҙе алда килеүсе һүҙҙәр менән күсереп яҙығыҙ. Аңлашылмаған һүҙҙәрҙе һүҙлек дәфтәренә күсереп, тәржемә итеге8. Апрель мен1н! 1 апрель к2н2 бер-береңде шаяртыу 71ҙ1те ҡайҙан килг1н? Был бик боронго 71ҙ1т. Уны апрель – йылдың иң 9ҙг1ре9с1н айы булыуы мен1н а5латырға тел1г1нд2р. Һауа торошо апрелд1 кешел1рҙе 1лен1н-1ле аптыратыусан. Шу7а ла айҙың беренсе к2н2 шаярыу, м1р1кә мен1н билд1л1н1, имеш. Л1кин былай а5латыу д2р2ҫ түгел. Апрель ысын яҙ айы тип иҫ1пл1нг1н к2ньяҡ илд1ренд1 л1 был 71ҙ1т күпт1н й1ш1п килг1н. Борон7о индустарҙа шаярыу, м1р1к1 к2н2 булып – 31 март, борон7о Римда и31 ошо уҡ к2нд1р”аңралар байрамы” тип иҫ1пл1нг1н. Был 71ҙәт борон7олоҡ т2пк2л2н1н х1ҙерге Европа халыҡтарына ла к9ск1н. (А. Григорян.)\n-Тексты тыныш билд1л2рен 6уйып кусереп я8ы7ы8. Ҡоштар ҡасан ҡайта? Ҡоштарҙы яҙ хәбәрселәре тип атайҙар с2нки улар беҙг1 яҙ ҡайтаралар. Ҡоштарҙың килеүе март апрель май айҙарына һуҙыла. Иң тәүҙә, март башында, ҡара ҡарғалар килә. 25 мартта сыйырсыҡтар 28 мартта һабан турғайҙары ҡайта. 26 апрелдә ҡарлуғастар 6 майҙа һандуғастар килеп етә. (Е. Кучеров буйынса)\nҮҙегеҙҙе тикшерегеҙ Ҡоштарҙы яҙ хәбәрселәре тип атайҙар, сөнки улар беҙгә яҙ ҡайтаралар. Ҡоштарҙың килеүе март, апрель, май айҙарына һуҙыла. Иң тәүҙә, март башында, ҡара ҡарғалар килә. 25 мартта сыйырсыҡтар, 28 мартта һабан турғайҙары ҡайта. 26 апрелдә ҡарлуғастар, 6 майҙа һандуғастар килеп етә. (Уҡыусылар бер-береһенең эшенә баһа ҡуялар.)\nПерфокарта менән эш -Н2кт1л1р урынына тейешле б1йл19ест1рҙе ҡуйы7ыҙ. 1. Үҙенең саф һыуы ... к2с бирг1н матур Ашҡаҙар, б1л1к1с тулҡындары ... урғылып-урғылып, батыр егетте с1л1мл1не. (Х. Ҡолмөхәмәтов) 2. Халыҡ к9п булыуға ... , бында эҫе түгел, һалҡынса. (С. Ағиш) 3. Шул минутта кешеләр иркен1йеп тын ал7ан ... булды. ( З. Ураҡсин) 4. Г2рл2үек тағы ла яр3ыбыраҡ түб1нгә сапты, 1 Заман 9рг1 ... атланы. (Р. С171ҙиев) 5. Башҡа ҡоштар ..., б2ж1кт1рҙең үҫеп ҙурайғандарын к2т2п тормайбыҙ. (Ғ. Ғ1лиев) 6. Аталары ҡала7а ҡайтып китк1с, Сабир к2нд1р ... Әсҡ1т мен1н берг1 булды.(Х. Хәйретдинов) Белешм1: буйы, табан, мен1н, ке9ек мен1н,ҡарамаҫтан, ке9ек\nҮҙегеҙҙе тикшерегеҙ 1. Үҙенең саф һыуы мен1н к2с бирг1н матур Ашҡаҙар, бәл1к1с тулҡындары мен1н ур9ылып-ур9ылып, батыр егетте с1л1мл1не. (Х. Ҡолм2х1м1тов) 2. Халыҡ к9п булыу7а ҡарамаҫтан, бында эҫе т9гел, 3алҡынса. ( С. Ағиш) 3. Шул минутта кешел1р иркен1йеп тын ал7ан ке9ек булды. ( З. Ураҡсин) 4. Г2рл19ек тағы ла ярһыуыбыраҡ түб1нг1 сапты, 1 Заман 9рг1 табан атланы. (Р.С171ҙиев) 5. Башҡа ҡоштар ке9ек, б2ж1кт1рҙең 9ҫеп ҙурай7андарын к2т2п тормайбыҙ. (Ғ. Ғ1лиев) 6. Аталары ҡалаға ҡайтып китк1с, Сабир к1нд1р буйы Әсҡ1т мен1н берг1 булды. ( Х.Хәйретдинов)\nБаһалау критерийҙары 0 хата – “5”, 1 хата – “4”, 2 хата – “3”\nВикторина һорауҙарына яуап бирегеҙ 1. Ним1не урман 1т1се тиҙ1р? 2. Осҡанда йоҡлаусы ҡош. 3. Үҙ халҡын һу7ыш аф1тен1н ҡурсалаусы ҡош. 4. Урман докторы. 5. Йомортҡаһын сит ояларға һалып, бала сығарыусы ҡош. 6.Тыныслыҡ илсел1ре – күг1рсенд1рг1 ҡайҙа 31йк1л ҡуйылған? 7. Нинд1й ҡош м2х1бб1т 31м тоғролоҡ символы булып тора? 8.Ҡоштар 2с1н ним1 ҡурҡынысыраҡ: һалҡынмы 1лл1 аслыҡмы? 9. Башҡортостанда ҡоштарҙың нис1 т2р2 й1ш1й? 10. Һауалағы акробат ҡоштар. .\nҮҙегеҙҙе тикшерегеҙ Викторина һорауҙарының яуаптары: 1. Һуйыр. 2. Ҡауҙы. 3. Торна 4. Тумыртҡа. 5. К1к9к. 6. Б2й2к Британияла, Францияла 31м Ростовта. 7. Аҡҡош. 8. Аслыҡ. 9. 300-г1 яҡын. 10. Сыйырсыҡ.\nБа3алау критерий8ары О ошибок – “5!”, 1-2 ошибки – “4”, 3-4 ошибки – “3”.\nЙомғаҡлау - Уҡыусылар, б2г2нг2 д1рестә ним1л2р эшл1негеҙ? - Ним1ләр тураһында белдегеҙ? - Ҡоштар тураһында нинд1й яңылыҡтар белдегеҙ? - Д1рестә кемд1р 19ҙем ҡатнашты? -Д1рес һеҙгә оҡшанымы? Үҙегеҙг1 нинд1й баһа ҡуйыр инегеҙ?\n@йг1 эште 3айлап алы7ы8 Ҡоштар тураһында ши7ыр уйлап яҙыр7а. “Ҡоштарҙы һа6лайыҡ!” темаһына диалог й1ки хик1й1 т2ҙ2рг1. Тур7ай, сыйырсыҡ, к1к9к, һабантур7ай, ҡар7а 39ҙҙ1рен 6улланып 32йл1мд1р т2ҙ2п килерг1.\nНомер материала: 160292


Аҡса янсыҡтарыбыҙ тиҙҙән ауырая төшәсәк. Әммә быны артыҡ\nшатланыу өсөн сәбәп тип ҡабул итмәгеҙ. Һүҙ эш хаҡын күтәреү тураһында бармай. Ошо көндәрҙә Рәсәй Банкы 10 һумлыҡ аҡсаны шундай уҡ дәрәжәләге тәңкәләр менән алмаштырырға ниәтләүе хаҡында белдерҙе. Ҡағыҙ 10 һумлыҡтар аҡрынлап әйләнештән сыға башлаясаҡ, уларҙы сығарыу күләме байтаҡҡа\nҡыҫҡартылған да инде.\nЯнсыҡтар ауыраясаҡ тигәндә, мин бөгөн ун һумлыҡтарҙың айырыуса һорау менән файҙаланыуын күҙ уңында тотам. Әйткәндәй, нәҡ ошо сәбәп финанс властарын ҡағыҙ аҡсаны металл тәңкәләр менән алмаштырыу тураһында ҡарар ҡылырға мәжбүр иткән. Сөнки ун һумлыҡ купюралар ярайһы уҡ тиҙ иҫкерә . 10 - 50 һумлыҡ банкноттарҙың хеҙмәт итеү ваҡыты ни бары ал ты - ете ай, ә тәңкәләр 10 - 15 йыл буйына файҙаланыла. Шула й итеп, 10 һумлыҡ тәңкәләр һуғыу байтаҡ аҡсаның янда ҡалыуын а булышлыҡ итәсәк. Был ҡарарҙың нигеҙле булыуы аңлашыла: ярты\nйыл һайын банкноттар эмиссияһына ҡарағанда, ун йылға бер тапҡыр тәңкәләр сығарыу отошлораҡ.\nБер һәм биш тинлек аҡса сығарыуҙан баш тартыу ҙа экономия\nйәһәтенән маҡсатлы ярашлы, сөнки уларҙың әйләнеш интенсивлығы юғары түгел. "Гознак" федераль дәүләт унитар предприятиеһының генераль директоры Аркадий Трачук "бер һәм биш тинлек аҡса кире әйләнеп ҡайтмай" тип һанай - "... әгәр тауар һатып алған ваҡытта ҡайтарылған аҡса ошондай номиналда\nбирелә икән, артабан был аҡсаны бер кем дә тауар алыу өсөн файҙаланмай - уны банка йәки йәшниккә һалып ҡуясаҡтар". Әммә\nбыл аҡсаны сығарыуҙы туҡтатыу тураһында ҡарар ҡабул ителмәгән әле.\nӘгәр ун һумлыҡтар нумизматика күҙлегенән сығып ҡарағанда һирәк осрай торған аҡсаға әйләнһә, әйләнештә 500 һәм 1000 һумлыҡ купюраларҙың һаны кәмейәсәк. Был биш мең меңлек купюраларҙың сағыштырма ауырлығы артыуына бәйле.


Өфөлә байрам кәйефе: Ленин урамында йәнә Яңы йыл уттары ҡабынды // Йәмғиәт | новости башинформ.рф\nӨфөлә байрам кәйефе: Ленин урамында йәнә Яңы йыл уттары ҡабынды\n11:51, 18 ноября 2016 Йәмғиәт\nӨфөлә байрам кәйефе: Ленин урамында йәнә Яңы йыл уттары ҡабынды Фото: «Башинформ» мәғлүмәт агентлығы\nӨФӨ, 2016 йыл, 18 ноябрь. /«Башинформ» мәғлүмәт агентлығы, Эльмира Сабирова/.\nӨфөнөң Ленин урамы төрлө уттар менән балҡыны. Йома, 18 ноябрҙә, бында Яңы йыл иллюминацияһы тоҡандырылды. Егерме меңдән ашыу лампочка өфөләргә һәм баш ҡала ҡунаҡтарына байрам кәйефе бүләк итәсәк. Гирлянданың дөйөм оҙонлоғо — 11 километр.\nҠаланың тарихи үҙәгендә бындай уттар тәүге тапҡыр 2012 йылда барлыҡҡа килгәйне. Ул саҡта «Өфө ҡала яҡтылығы» предприятиеһы хеҙмәткәрҙәре ҙур эш башҡарҙы. Ленин урамында 11 километрлыҡ гирлянда һуҙылды, 48 аҫылмалы һәм 28 яҡтылыҡ ҡабы ҡуйылды.\nДекабрь башына бөтә ерҙә лә Яңы йыл уттары ҡабына, шулай уҡ биналарҙың витриналары һәм фасадтары байрамса биҙәлә.\nКисә Конгресс-холл янында баш ҡаланың төп Яңы йыл шыршыһы ҡуйылды. Киров районы хакимиәтенең йәмәғәтселек менән бәйләнештәр бүлегендә хәбәр итеүҙәренсә, урман ҡупшыҡайын Нуриман районынан алып килгәндәр. Уның бейеклеге — 30 метр.\nҒәҙәттәгесә, бында ике ҙур тауы, һырғалағы булған боҙ ҡаласыҡтары төҙөлә. «Ҡышҡы әкиәт»те биҙәү эштәре алдағы аҙналарҙа тамамланырға тейеш.\nТеги: яңы йыл,иллюминация


Төп көс – мал аҙығы әҙерләүгә\nОҙайлы яуған ямғырҙар күп йыллыҡ үләндәрҙең мул булып үҫеүенә килтерҙе. Ә аяҙ көндәр башланыу менән хужалыҡтар дәррәү рәүештә мал аҙығы әҙерләү эшенә тотондо.\nЛенин исемендәге менән “Мөьминов Р.В.” берләштерелгән хужалығында кәзә үләнен сабыуҙа Рәфис Йәрмөхәмәтов менән Владимир Михайлов тырышып эшләгән. Тәжрибәле механизаторҙар ваҡыт менән иҫәпләшеп тормайынса, ҡыҫҡа ваҡытта үлән сабып сыҡҡандар. Йәшел үлән бер аҙ кибеү менән Рафаэль Мәүлитов уны әйләндереп сыҡҡан. Уның артынса инде Рушат Вахитов пресс-йыйғыста бесән йыя. Бесәнгә төшөүҙең өсөнсө көнөнә уға ярҙамға Илдус Ғәлиев та ҡушыла. Уларҙың барыһын да беҙ Ноябревка ауылы эргәһендәге яланда осраттыҡ. Барлыҡ яланды иңләп, күҙ күреме ерҙә бесән төргәктәре ята. Тимәк, быйыл малдарға ашатырға аҙыҡ етерлек буласаҡ. Был яланды тамамлағас, механизаторҙар урман эргәһендәге икенсе бер кәзә үләне баҫыуына күсергә йыйына. Унда эште тамамлауға люцерна ла өлгөрәсәк.\nБер яланда Яңғыҙҡайын һөтсөлөк фермаһы мөдире Шамил Шәмсетдинов етәкселегендәге эшселәр яланды таҙартыу менән мәшғүл. Былтыр был яланға ферма ихатаһынан тиреҫ түккән булғандар. Тиреҫ менән бергә яланға шпагат бауы, таш, башҡа төрлө сүп-сар эләккән. Эшселәр ошо яланды таҙартып, трактор арбаһына тейәйҙәр ине. Механизаторҙарҙың бер нисәүһе көнбағыштың рәт араһын эшкәртә, үҫентеләрҙе сүп үләндәренән һаҡлау өҫтөндә эш алып бара. Ҡыҫҡаһы, хужалыҡта баҫыу эштәренең ҡыҙған мәле.


Өфөлә хәйриә эшмәкәрлеге менән шөғөлләнеүселәр етем балаларға мәктәпкә әҙерләнергә ярҙам итә // Йәмғиәт | новости башинформ.рф\nӨфөлә хәйриә эшмәкәрлеге менән шөғөлләнеүселәр етем балаларға мәктәпкә әҙерләнергә ярҙам итә\n12:58, 22 июня 2012 Йәмғиәт\nӨфөлә «Беренсе тапҡыр беренсе класҡа. Етем балаларға ярҙам ит» хәйриә акцияһы старт алды. Йола буйынса, уны Өфөнөң Опека һәм попечителлек буйынса идаралығы үткәрә.\n— Беҙҙең ҡала өсөн был мөһим социаль проект булып тора, ул айырым кешеләргә һәм ойошмаларға ата-әсә ҡарауынан мәхрүм ҡалған һәм етем балаларға ярҙам итеүгә үҙ өлөшөн индерергә мөмкинлек бирә, — тине Идаралыҡ начальнигы Руслан Хәбибов.\nБыйыл бала йорттарында һәм тәрбиәгә алыусы ғаиләләрҙә тәрбиәләнгән 100 бала тәүге тапҡыр мәктәпкә барасаҡ.\nАҡсаларҙы «Ғаилә» психологик-медик-социаль оҙатыу үҙәге» муниципаль учреждениеһы иҫәбенә күсерергә була.\nЙыйылған аҡсаларға мәктәп өсөн кәрәк-яраҡтар һатып алынасаҡ, шулай уҡ етем балаларға байрам ойоштороласаҡ.\nАҡсаларҙы тотоноу тураһындағы отчет Опека һәм попечителлек буйынса идаралыҡтың рәсми сайтында (www.opekaufa.ru) урынлаштырыласаҡ.\nӨҫтәмә мәғлүмәтте 241-43-90 телефоны буйынса алырға мөмкин. «Ғаилә» үҙәге директоры урынбаҫары – Даниленко Ирина Александровна.


Ҡышты йәй хәстәрлә » "Урал" гәзите\nҠышты йәй хәстәрлә\nМуниципаль район хакимиәтендә Урал аръяғы торлаҡ-коммуналь хужалыҡ объекттарының 2016- 2017 йылдың көҙгө-ҡышҡы миҙгеленә әҙерлеге һәм күп фатирлы йорттарҙы капиталь ремонтлау буйынса Башҡортостан Республикаһы Торлаҡ-коммуналь хужалығы министрлығының кәңәшмәһе уҙҙы.\nТѳбәк кәңәшмәһендә Башҡортостандың Торлаҡ-коммуналь ху жалығы министры урынбаҫар- ҙары Дмитрий Масютин һәм Альфред Зиннәтуллин, Башҡортостан Республикаһы Йәмәғәт палатаһының торлаҡ мәсьәләһе һәм торлаҡ-коммуналь хужалығы буйынса комиссия рәйесе Анатолий Дубовский, муни- ципаль район хакимиәте башлығы Владислав Миронов, Белорет, Баймаҡ, Әбйәлил, Хәйбулла, Ейәнсура, Йылайыр, Бөрйән, Учалы райондарының, Сибай, Межгорье ҡала билә- мәләренең торлаҡ-коммуналь ху- жалыҡ буйынса бүлек һәм тармаҡ ойошмалары етәкселәре ҡатнашты.\nКөн тәртибендә район-ҡа- лаларҙың йылытыу миҙгеленә әҙерлеге, иҫкергән инженер сел- тәрҙәрен алмаштырыу, электр энергияһы менән тәьмин итеү, күп ҡатлы йорттарҙа капиталь ремонт уҙғарыу, быға тиклем асыҡланған етешһеҙлектәрҙе бөтөрөү эштәре ҡаралды.\nРайон хакимиәте башлығы Владислав Геннадьевич ҡунаҡтарҙы райондың йәшәйеше, торлаҡ-коммуналь хужа- лыҡ торошо менән таныштырҙы. Хакимиәт башлығы билдәләүенсә, район-ҡалала коммуналь хужалыҡты ҡышҡы шарттарҙа эшләүгә әҙерләү өсөн байтаҡ эштәр атҡарыла. Йылылыҡ, һыу менән тәьмин итеү селтәрҙәре, канализация ла өлөшләтә яңыртыла. Ҡала урамдарына электр уттары үткәрелгән. Күп фатирлы йорттарҙы капиталь ремонтлау буйынса программаларҙы бойомға ашырыу сиктәрендә, ҡалабыҙҙа байтаҡ йорттар төҙөкләндерелә. Йылылыҡ миҙгеленә әҙерлек торлаҡ-коммуналь хужалыҡ объекттары менән бергә атҡарылыуын әйтеп үтте, яуаплыларҙың хеҙмәттәрен юғары баһаланы. Артабан һүҙҙе Ѳфө ҡунаҡтары дауам итте. БР Торлаҡ-коммуналь хужалығы министры урынбаҫары Альфред Зиннәтуллин күп фатирлы йорттарҙа уртаҡ милекте капиталь ремонтлау, дөйөм йорт нормативтары мәсьәләһенә туҡталды. Альфред Зәки улы халыҡтан капиталь ремонт өсөн түләүҙәр йыйыуҙың һүлпән барыуын билдәләне. Сығыш яһаусы Учалы, Межгорье ҡалаларын, Әбйәлил районын маҡтап телгә алды. Урал аръяғы райондары араһына ҡараған был район- ҡалаларҙа күрһәткес республиканыҡына ҡарағанда юғарыраҡ - 90 % тәшкил итә. Ә башҡа район-ҡалаларҙа түләүҙәр йыйыу 50 %-ҡа ла етмәүен һыҙыҡ өҫтөнә алды. Йыл һөҙөм- тәһе буйынса 90 %-тан да ҡалмаҫҡа, халыҡ менән ныҡлап эшләргә кәрәклеген иҫкәртте. Төҙөкләндереләсәк йорттар һаны ремонт атҡарыуҙың күпме аҡса йыйылыуға туранан-тура бәйле булыуын айырым әйтеп үтте.\n«БР төбәк операторы» ойош- ма-фонды вәкиле йыйылған аҡсаның бер урынға тупланып, уларҙы нисек эффектлыраҡ файҙаланыуы алдан уҡ билдәләнеүен, ремонттың сифатлы атҡарылыуын төп талап итеп ҡуйылыуын, район халҡынан йыйылған аҡсаның икенсе район-ҡала йорттарын ремонтлауға тотоноп булмауын әйтеп китте.\nРеспублика ҡала-райондарының ҡыш миҙгеленә әҙерлеген тикшереү һөҙөмтәләре менән Торлаҡ-коммуналь хужалығының министр урынбаҫары Дмитрий Масютин таныштырҙы. Ул үткән миҙгелдә райондарҙа билдәләнгән етешһеҙлектәр, уларҙың ҡайһылары әле һаман бөтө- рөлмәүенә баҫым яһаны. Торлаҡ-коммуналь хужалыҡ пред- приятиеларының энергия ресурстары менән тәьмин итеүселәр алдындағы бурыстарын ҡаплау мәсьәләһен күтәрҙе. Дөйөм алғанда, республика буйынса ҡышҡы миҙгелгә әҙерлек билдәләнгән графикка ярашлы бара. Район-ҡалаларҙағы был эш контроль аҫтында. 15 сентябргә тиклем әҙерлек паспортын алыуға өлгәшеү өсөн Дмитрий Геннадьевич район вәкилдәрен төҙөкләндереү эштәрен әүҙемләштерергә саҡырҙы. Урындағылар дәүләттән ярҙам көтмәй, мәсьәләне үҙ- аллы хәл итергә тырышырға тейеш, тине сығыш яһаусы. Бының өсөн төрлө баҫмалар, телевидение аша, йыйылыштар ойоштороп, халыҡ менән дә әүҙем аңлатыу эше алып барырға кәрәк. Ваҡыт һанаулы, ә башҡараһы эштәр күп, тине ул.\nЙәмәғәт контроле үҙәге етәксеһе Анатолий Николаевич Дубовский үҙәктәр эшенә байҡау яһаны һәм урындағы үҙәк етәкселәренә сертификаттар тапшырҙы.\nТорлаҡ-коммуналь хужалығы системаһының тотороҡло эшләүенә хеҙмәттәр һәм ре- сурстар менән ҡулланыусыларҙың йыйылған байтаҡ бурыстары ҡамасаулай. Ҡайһы бер район-ҡалаларҙың электр, газ өсөн бурысы ҙур булыуы билдәләнде.\nБыл йәһәттән “Газпром- межрегион”, Башҡортостандың Энергия һатыу компанияһының һәм башҡа тармаҡ объект- тарының төбәк етәкселәре торлаҡ-коммуналь хужалыҡтарҙың нисек эшләүе, ҡаҙа- ныштары, бурыстары, юл карталары тураһында һөйләп үтте.\nКәңәшмәлә ҡатнашҡан Урал аръяғының 10 район-ҡала вәкилдәре күп фатирлы йорттарҙың хәл торошо, ҡышҡы миҙгелгә әҙерлек эштәренең ниндәй кимәлдә булыуы, ресурстар һәм хеҙмәт өсөн бурыстар буйынса отчет бирҙе.\nДөйөм алғанда, тармаҡ объекттарын 2016-17 йылғы көҙгө-ҡышҡы миҙгелгә әҙерләү график буйынса бара. Белорет ҡала-районында ла йылытыу миҙгеленә әҙерлек 45 %-ҡа үтәлгән. Әле ҡаҙанлыҡтарҙы ҡышҡы шарттарҙа эшләүгә әҙерләү дауам итә.


Archives for Март 2018 | Йәншишмә - Page 2\nНаписал в 30 марта 2018, 11:12\nБишенсе мәсьәлә Аҡтар башлай ҙа өс йөрөштән мат ҡуя. Позицияны ҡабатлайбыҙ. Аҡтар – Крс7, Фһ7, Сс3, Сһ1 (4 фигура), ҡаралар – Кре6, Кg8, пе7 (3 фигура). Был ҡыҙыҡлы миниатюраның авторы – атаҡлы урыҫ шахмат композиторы Леонид Куббель (1909). Сиселеш аҡ филдең алыҫ йөрөшө менән башлана. Ә мат ҡара атты файҙаланып ҡуйыла. Бер генә вариантты күрһәтергә …\nContinue reading ‘Өсөнсө тур’ »\nСалауат районы Лағыр мәктәбе уҡыусыһы Нилә Бәширова өсөнсө сиректе «дүртле», «бишле» билдәләренә генә тамамланы. Әле ауылда рәхәтләнеп ял итә. – Каникулда бик күңелле! Күбеһенсә тыштан инмәйбеҙ. Саңғыла йөрөйөм, конькиҙа шыуам. Нил ағайым менән ҡар бәрешеп уйнайбыҙ, сана шыуабыҙ. Бәләкәй саҡтан бик ныҡ дуҫбыҙ. Ул VI синыфта уҡый. Каникул булһа ла, спорт менән бергәләп шөғөлләнәбеҙ. Алты …\nContinue reading ‘Ялдары матур үтә’ »\nНаписал в 30 марта 2018, 10:48\nЙәшәйем мин рәхәтләнеп Хозур, матур илемдә. Яҡты ҡояш нурҙар һибә, Тыныс зәңгәр күгем дә.\nНаписал в 30 марта 2018, 10:45\nМәктәбебеҙҙә «Атай, әсәй һәм мин – спортсы ғаилә» тип аталған ярыш булды. Уны уҡытыусыбыҙ Гүзәл Әнүәр ҡыҙы Атнағолова һәм физкультура уҡытыусыһы Гүзәл Зөфәр ҡыҙы Абдрахманова ойошторҙо. Ата-әсәләр, I «Г» һәм II «Г» синыфы уҡыусылары ла саҡырылғайны.\nӘкиәт Борон-борон заманда йәшәгән, ти, бер бабай. Ул бик изгелекле булған. Бөтә кешеләргә лә ярҙам итергә тырышҡан. Үҙенең ҡыҙы ла бар икән.\nНаписал в 30 марта 2018, 10:10


"Йәшлек" гүзәле » Страница 3 » Архив газеты "Йәшлек"\n«Сәләмәт тәндә – сәләмәт рух!» Яңылыҡтар » "Йәшлек" гүзәле\nҺеҙ һүрәттә күргән һылыу ҡыҙ –Төмән өлкәһенең Нижневартовск ҡалаһында донъяға килгән Эльмира Хамиранова. Әлеге ваҡытта БДУ-ның башҡорт филологияһы һәм журналистика факультетында 3-сө курста белем ала. Тормошҡа етди ҡараған, ауырлыҡтарға бирешмәҫ, ҡыйыу, алсаҡ күңелле, көләс йөҙлө Эльмира һәр саҡ күтәренке кәйефе менән тирә-йүндәгеләрҙең дә йөҙҙәрендә йылмайыу сатҡыһы уятырға тырыша. Уға ҡыҙыҡлы һәм үҙенсәлекле кешеләр менән аралашыу – үҙе бер кинәнес. Уҡыуҙан тыш, «Премьера» мода студияһында ла шөғөлләнергә ваҡыт таба. «Иң мөһиме – тырышлыҡ, үҙ көсөңә ышаныу. Шул ваҡытта хыялдар тормошҡа аша, мөғжизәләргә юл асыла», – тип иҫәпләй ул. Буш ваҡытында яратҡан көйҙәренә бейеү һалыуҙан, йүгереүҙән, китаптар уҡыуҙан оло йыуаныс таба егәрле ҡыҙ. Бер минутын да бушҡа үткәрмәгән, һәр ваҡыт хәрәкәттә булған Эльмираның девизы: «Сәләмәт тәндә – сәләмәт рух». Ә иң яҡты хыялы – файҙалы кеше булып, тыуған иленә хеҙмәт итеү, үҙенең телекомпанияһын булдырыу. Кешеләрҙә ихтирам иткән һыҙаттары тырышлыҡ, эскерһеҙлеккә ҡайтып ҡалһа, матурлыҡты ул күңел байлығында, көслө рухта күрә.\nГөлсөм Өфө дәүләт авиация техник университетының иҡтисад факультетында уҡый. Кисәге ябай Өфө студенткаһының бөгөн бер генә буш ваҡыты ла юҡ – ул Мәскәүҙә, сығыштарға әҙерләнә. – Мин бик бәхетлемен! Юдашкин менән танышыуым – әлегә тормошомдағы иң төп уңыштарымдың береһе. Көтөлгәнгә ҡарағанда Мәскәү моделдәре күпкә яҡшыраҡ, бер кем дә минең күлдәгемде лә йыртманы, туфлийымдың үксәһен дә һындырманы.\nОптимист ҡыҙ Яңылыҡтар » "Йәшлек" гүзәле\nӘлшәй районының Ташлы ауылы ҡыҙы Гөлназ Аҡҡолова киләсәккә ҙур маҡсат ҡуйып йәшәй. Ул Йылҡы йылының Балыҡ йондоҙлоғо аҫтында донъяға килгән. Әлеге көндә Башҡорт дәүләт университетының башҡорт филологияһы һәм журналистика факультетының беренсе курсын уңышлы тамамланы.


Егет ниңә ҡыҙға ҡул күтәргән? | ГТРК «Башкортостан» — Новости Уфы и РБ\nЕгет ниңә ҡыҙға ҡул күтәргән?\n09 октября 2018 — 15:34 ГТРК «Башкортостан»\nӨфөлә күңел асыу комплекстарының береһендә егет һөйгән йәренең әхирәтен туҡмаған. Был хәлде видеокүҙәтеү камераһы яҙҙырып алған. Зыян күргән ҡыҙ һөйләүенсә, ул әхирәте менән кискеһен күңел асыу комплексына бара. Шул ваҡытта әхирәтенең элекке йөрөгән егете шылтыратып, үҙ-ара мөнәсәбәтен асыҡларға тәҡдим итә. Видеокүҙәтеү камераһынан күренеүенсә, ҡыҙ егет менән һөйләшергә теләмәй. Әхирәтен егеттән алып китеү өсөн ҡыҙ уларҙың араһына килеп ҡыҫыла. Әммә егет уға ҡулы менән һуға, һуңынан аяғы менән башына тибә. Зыян күреүсенең баш мейеһе һелкенеүе һәм терһәге йәрәхәтләнеүе билдәле. Бәләгә тарыусы полиция хеҙмәткәрҙәренә ғариза яҙған.


Батырға ла ял кәрәк | Йәншишмә\n«Динамо»нан отолғас, юлаевсылар йәнә үҙ боҙонда «Спартак» (Мәскәү) менән дә уңышһыҙлыҡҡа осраны – 3:4. Беҙҙең ҡапҡаға ике голды элекке хоккейсыларыбыҙ Никита Филатов менән Андрей Кутейкин индерҙе. Ә бит еңеп бара инек. Хәлдәре бөтә лә ҡуя һымаҡ, уйын аҙағында командабыҙ күберәк һаҡланыуға күсә, һөжүмде бөтөнләй онота. «Спартак» менән дә, Түбәнге Новгородта «Торпедо» менән дә шулай булды. Был ике осраҡта ла мәрәй юғалттыҡ инде. «Торпедо»нан 1:3 иҫәбенә еңелеп ҡуйҙыҡ. Юлаевсыларҙан берҙән-бер гол – Владимир Жарков иҫәбендә.\nОҙайлы ялға тиклем юлаевсылар Түбәнге Камала «Нефтехимик» менән тағы бер уйын үткәреп өлгөрҙө. Уныһында беҙҙекеләр еңде – 3:2. Голдарҙы Антон Бурдасов, Павел Коледов һәм Йоонас Кемппайнен индерҙе. Бер аҙ кәйефте күтәрҙеләр. Әммә барыбер уйын аҙағында шул уҡ күңелһеҙ хәл ҡабатланды. Ярай әле был юлы оҫта һаҡландылар.\nБылай барһа, ни эшләрбеҙ? Көйәрмәндәр аптырашта ҡалды. Йәш баш тренерыбыҙ Николай Цулыгинға ла ҡыйын инде. Ул командала үҙгәрештәр яһай башланы. «Торос»тан (Нефтекама) яңы хоккейсылар саҡырылды. Төп көстәребеҙ – Умарк, Кемппайнен, Хартикайнен да бергә түгел, ә айырым уйнай хәҙер. Артабан нисек булыр? Уныһы әлегә билдәһеҙ, барыһын да ваҡыт күрһәтер.\nЫсынлап та, командабыҙҙа үҙгәрештәр кәрәк, шунһыҙ булмай. Беҙҙең лидерҙарыбыҙҙың нисек уйнағанын күп дәғүәселәре өйрәнеп бөттө. Уларға ҡаршы тороу әмәлен дә таптылар. Шуға ла Умаркка, Бурдасовҡа, Хартикайненға, Ларсенға, Кугрышевҡа гол индереү ҡыйынлашты. Тимәк, башҡаларҙан ярҙам кәрәк. Тренерҙарыбыҙ уйланырға, ҡатмарлы хәлдән сығыу юлын табырға тейеш. Әле һуң түгел.\nАуырлыҡтар артта ҡалһын, «Салауат Юлаев»ҡа уңыштар теләйек.\n« Ҡаныҡай оҫталары\nАлтынай яланы »


Иңдәремә һалам ебәк яулыҡ – “Башҡортостан ҡыҙы” бүләген » Башкортостан кызы\nИңдәремә һалам ебәк яулыҡ – “Башҡортостан ҡыҙы” бүләген\nТөпкөлдә ятмаһа ла, был ауылда кеҫә телефондары насар тота. Ямғыр ҡойоп яуып китһә, еңел машина менән район үҙәгенә көскә барып етәһең. Ләкин ситтән килеүсе күҙлегенән генә былар мөһим тойолор, “шул да булдымы һөйләр һүҙ” тиәсәк унда йәшәүселәр –Дәүләкән районы Япар-Йәнбәк ауылы кешеләре. Яуындан һуң әйләнеп ятҡан ерҙе ҡайнар ҡояш һә тигәнсе киптерер йәйге көндә түгел, ҡышҡы ыжғыр бурандарҙа ла ошо юлдан ҡалаға барып урай улар: дауаханағамы, кәңәшмәгәме, башҡа эш менәнме. Ә ғәҙәти телефондан бәйләнеш тотоп өйрәнгән халыҡҡа кеҫә телефондары бар ни ҙә юҡ ни.\nУлар ҙур сәйәсәттән дә, бөтә донъя көткән сираттағы финанс көрсөгөнән дә алыҫ, боронғо ныҡлыҡтарын, сабырлыҡтарын, йәшәү рәүешен һаҡлап, ҡәҙимгесә ғүмер итәләр. Мал, ҡаҙ-өйрәк үрсетәләр, иген игәләр. Яҡты киләсәк юрап, улдар, ҡыҙҙар үҫтерәләр. Ҡанат нығытып, ояһынан осҡан ҡошсоҡтарҙай, балалары ситкә таралышҡас, ял көндәрен уларҙы ҡаршы алалар. Рухи аҙыҡты ла интернет селтәренән, йөҙ каналлы телевизорҙан түгел, элеккесә – китаптарҙан, гәзит-журналдарҙан эҙләйҙәр.\n“Башҡортостан ҡыҙы”н сыға башлаған мәленән – 1968 йылдан бирле алдырыусы ханым йәшәй был ауылда. Баҫмабыҙҙы иң яҡын әхирәтеләй күреп яратҡан Мәүсилә Миңлебай ҡыҙы Ихсанова яҙмышын балалар тәрбиәләүгә арнаған. Мәүсилә апай менән уның ғүмер юлдашы, баҫыу батыры Фәнил ағайҙың көнитмеше меңдәрсә ауыл кешеһенә оҡшаш. Тормоштарын йөрәк ҡайнарлығы менән һуғарып, үҙ ҡулдары менән матур итә улар. “Был донъяла беҙ ҡунаҡ ҡына. Һәр көндөң ҡәҙерен белеп йәшәргә кәрәк”, – тиҙәр.\nХаҡлы ялдағы мөғәллимә тыпылдап ямғыр яуған көҙгө ҡараңғы кистәрҙә, аҡ бурандар уйнаған ҡышҡы оҙон төндәрҙә ҡулына энә менән еп ала. Аҡ ерлеккә ятҡан нағыштарҙа – уның күңел балҡышы, ҡанат ҡуйған өмөттәре – тормошҡа ашҡаны ла, хыялда ҡалғаны ла. Көн дә биш һыйыр һауып, уларҙың һөтөн эшкәрткән, силәк тулы ҡамыр баҫып, икмәк һалған, тауыҡ сүпләһә лә бөтмәҫ тағы әллә күпме эште башҡарған ҡулдары һаман нәфислеген юғалтмаған. Ошо тилбер ҡулдар күңелдә тыуған биҙәктәрҙе ябай туҡымаға серле күренеш итеп төшөрә. Был матурлыҡ уның бар донъяһын солғаған – бүлмәләрҙәге япмалар, һөлгөләр, мендәр тыштары, ашъяулыҡтар һәр береһе айырым, шулай уҡ бөтәһе бер бөтөн сәнғәти эштәр.\nЖурнал ойошторған бәйгелә–“Аллы-гөллө, селтәрле” тигән сигеүле алъяпҡыстар конкурсында Мәүсилә Миңлебай ҡыҙының эше иң зауыҡлыларҙан табылып, ул “Башҡортостан ҡыҙы”ның ебәк яулығына лайыҡ булғайны. Бүләк яулыҡты апайыбыҙ бик ҡәҙерләп, байрамдарҙа ғына ябына икән һәм журналдың һәр һанын әле лә үҫмер сағындағы кеүек түҙемһеҙләнеп көтөп ала.\n– “Башҡортостан ҡыҙы”н уҡыусы барса ҡатын-ҡыҙҙы етеп килгән Яңы йыл менән ҡотлайым, йылдың илебеҙ өсөн имен, һәммәбеҙгә ырыҫлы булыуын теләйем. Күңел таянысыбыҙ, рухи терәгебеҙ булған баҫма менән артабан да бергә ҡалайыҡ, – ти ул.\nНа плечи накину шелковый платок – подарок от “Башкортостан кызы”\nЗарисовку о Маусиле Ихсановой из деревни Япар-Янбеково Давлекановского района подготовили журналистка Альмира Киреева и фотокорреспондент Александр Данилов. Маусиля Минибаевна выписывает журнал с 1968 года, начиная с самого первого номера. Бывшая учительница, ныне пенсионерка вечерами занимается рукоделием. Она вышивает наволочки, полотенца, скатерти. Когда-то она участвовала в конкурсе рукодельниц, объявленном редакцией журнала “Башкортостан кызы”, и получила в подарок фирменный платок журнала. С тех пор она бережно хранит его.


21 Декабрь 2016, 21:16\nБыйылғы йыл күренекле яҡташтарыбыҙҙың юбилейҙарына бай булды.\nЮбилярҙы район хакимиәте башлығы урынбаҫары Р.Й.Салауатов ҡотланы һәм Ғафури районының Почетлы гражданины тигән маҡтаулы исем бирелеүен әйтеп, миҙал һәм таныҡлыҡ тапшырҙы.\nБашҡортостандың Халыҡ яҙыусыһы, С.Юлаев исемендәге премия лауреаты Ҡәҙим Аралбай ҡәләмдәшен ҡотлап, телмәр тотто.\n- Юбилейға килер булғас, -тине ул, - 2 көн буйына Ғиниәт Сафиулла улының китаптарын ҡарап сыҡтым. Бай йөкмәткеле, тәрән фекерле фундаменталь хеҙмәттәрендә арҙаҡлы шағирҙар, мәғрифәтселәр ижадын яҡтыртҡан, уларҙың әҫәрҙәрен тикшереп бик күп монографиялар яҙған ул. Иң күләмлеһе – «ХIХ бы-уатта башҡорт әҙәбиәте» тип аталған ҡалын китапта бик билдәле булмаған шәхестәребеҙ - Әбделмәних Ҡарғалы, Мирсәлих Биксурин һ.б.-ларҙың плеядаһын дауам итеүсе 19-сы быуаттың икенсе яртыһында ижад иткән Мифтахетдин Аҡмулла, Мөхәмәтсәлим Өмөтбаевтарҙың ижады анализланып, ҙур эш башҡарылған. Һиңә арнап мәҙхиә яҙҙым әле, - тип яҙыусы: "Ғиниәтулла, көс-ғәйрәтең йәлләмәнең, зиһен һалдың мәғрифәткә, тауҙай хеҙмәтең бар ил алдында,”- тигән юлдарҙы уҡып ишеттерҙе, китаптарын район китапханаһына бүләк итте.\nУнан һуң юбилярҙы күренекле әҙибә, С.Юлаев исемендәге премия лауреаты Таңсулпан Ғарипова ҡотланы.\n– Ғиниәтулла менән Башҡорт дәүләт университетына бергә имтихан тоттоҡ. Ул ваҡытта 1 урынға 11 кеше дәғүә итә ине. 5 йыл буйы бергә уҡыныҡ. Ул - комсорг, мин профорг булдыҡ. Студент йылдарында уҡ фәнгә ынтылышы көслө ине уның. Үҙ булмышын төрлө яҡҡа сайпылдырмайынса, тулыһынса тик ғилемгә, фәнни эшкә генә бағышланы Ғиниәт Сафиулла улы. Сабырлыҡ, айбарлыҡ теләйем һиңә, - тине әҙибә. Ул да китапханаға үҙенең «Бөйрәкәй» романын тапшырҙы.\nАртабан сәхнәгә Өфө ҡунаҡтары – «Башҡортостан» гәзите һәм «Ватандаш» журналының баш мөхәррире Азамат Юлдашбаев, «Ағиҙел» журналының баш мөхәррире Рәлиф Кинйәбаев, «Шоңҡар» журналының баш мөхәррире Мөнир Ҡунафин күтәрелде. Улар ҙа юбилярҙы ҡотлап матур теләктәрен еткерҙе, үҙенең хеҙмәттәре менән рухи ынйыларҙы халыҡҡа ҡайтарған ил улын биргән Ғафури еренә рәхмәт әйттеләр. Ғалимды тәбрикләргә уның хеҙмәттәштәре – БДУ-ның башҡорт филологияһы һәм журналистикаһы факультеты деканы Риф Әхмәҙиев, Башҡортостан Яҙыусылар союзы идараһы рәйесе Зәки Әлибаев та килгәйне.\n– 2016 йылды үҙебеҙҙең факультетта Ғиниәт Ҡунафин йылы тип иғлан иткәйнек, - тине Риф Барый улы. – Күптән түгел уның юбилейы айҡанлы халыҡ-ара конференция уҙғарҙыҡ, ҙур күләмле йыйынтыҡ сығарҙыҡ. Университетта ул етәкләгән «Башҡорт әҙәбиәте, тарихы һәм мәҙәниәте» кафедраһы иң алдынғылар рәтендә. 25 йыл ҡулға-ҡул тотоношоп бергә эшләйбеҙ, тағы ла күп йылдар емешле эшләргә яҙһын, - тине декан һәм университет логотибы төшөрөлгән сәғәт бүләк итте.\nЗәки Әлибаев та хөрмәтле остазын, уҡытыусыһын, кураторын юбилейы менән ҡотланы, рәхмәт әйтте. Яҙыусылар союзы идараһынан "Талҡаҫ” шифаханаһына путевка тапшырҙы. Юбилярҙы ҡотларға килгән «Красноусол» шифаханаһы вәкилдәре лә Ғиниәт Сафиулла улының шәкерттәре булып сыҡты.\n– Киң ҡарашлы ғалим, үткер ҡәләмле публицист, арҙаҡлы яҡташыбыҙҙың беҙҙең уҡытыусыбыҙ булыуы менән ғорурланабыҙ. Яңы бөрөләнгән күңелдәрҙең һулыштарын аңлай белеүегеҙ өсөн рәхмәт һеҙгә, - тип шифаханаға ял путевкаһы бирҙеләр.\nҠотлау өсөн һүҙ ауылдаштарына бирелгәс, сәхнәгә Сәйетбаба ауыл хакимиәте башлығы Венер Ҡунафин, башҡорт-тарихи мәҙәни үҙәге рәйесе Рәзим Мәүлетҡолов, ауыл ветерандар советы рәйесе Закир Ишмырҙин күтәрелде. Сәйетбаба ерлегендә тыуып-үҫеп фәндә ҙур бейеклектәргә ирешкән ауылдаштары менән ғорурланыуҙары, уның уҡыған сағында уҡ рәссам да, философ та, ҡасандыр комбайнсы ла булыуы хаҡында мауыҡтырғыс итеп һөйләнеләр. Юбилярға һуғылған балаҫ, йүкә балы бүләк иттеләр. Уларҙың сығышы «Асанай» халыҡ фольклор ансамбленең музыкаль күстәнәсе менән тамамланды.\nКисә һуңында Ғиниәт Сафиулла улы сығыш яһап, «Ҡәҙерле яҡташтарым, зиннәтле ваҡытығыҙҙы бүлеп килеүегеҙ, миңә йәшәргә дәрт, эшләргә илһам биргәнегеҙ өсөн рәхмәт. Һәр йорттоң хужаһы була, мин дә район етәкселегенә көтөлмәгән ҡарар сығарып ҙурлағандары өсөн рәхмәтлемен. Фекерҙәштәремә, дуҫтарыма ла рәхмәттән башҡа һүҙ юҡ. Йомғаҡлап шуны әйткем килә: башҡорт халҡы – эпослы халыҡ, яҙмалы халыҡ, китаплы халыҡ. Ундай халыҡтар донъяла күп түгел. Ҡол Ғәли, Салауат Юлаев, Шәйехзада Бабич, Мәжит Ғафуриҙарҙы әйтеп тораһы ла түгел. Халҡыма яҙма фекер, китап ҡалдырайым тип көс түккән улар. Фәнгә юл яра башлағандан бирле ошо миссияны мин дә үтәргә тырыштым. Ризаитдин Фәхретдин әйтеүенсә, кешелекте, халыҡты алға алып барыусы ике ҡанат бар. Уларҙың береһе – рухи, икенсеһе матди ҡанат. Йәмғиәт үҫеше өсөн икеһе лә берҙәй булырға тейеш. Әҙәбиәтселәр, ғалимдар ошо баланс-ты тигеҙләй. Ваҡыттың тоталҡаһы юҡ, уның ҡәҙерен белеп, ғүмерегеҙҙе файҙалы итеп үткәрегеҙ,»- тине һәм Красноусол башҡорт гимназияһы һәм район китапханаһына бик күп ғилми хеҙмәттәрен тапшырҙы. Фән күгендә яҡты йондоҙ булып балҡыған ғалим юбилейына арналған кисәне моңло ҡурай, гармун моңдары, дәртле бейеүҙәр биҙәне.


Һалым каникулдары менән файҙаланыу мөмкинлеге киңәйә\nӘлегә тиклем раҫланған эшҡыуарлыҡ төрҙәре тағы ла алтауға тулылана. Был турала закон проекты бөгөн Дәүләт Йыйылышы - Ҡоролтайҙа ҡаралды. Унда йүсендәрҙе ике йылға ҡаҙнаға түләүҙәрҙән азат итеү тураһында һүҙ бара. Әммә шарттары ла бар. Тәү сиратта эшҡыуар рәсми теркәүҙе закон ҡабул ителгәс үтергә тейеш һәм предприятиеның тейешле һалым түләү системаһына ла күсерергә кәрәк.\nӘлбиттә, эшҡыуарҙар дәүләттән өҫтәмә ярҙам сараларын көтә. Был закон ысынлап та, йүнселдәрҙе яҡлауға йүнәләтелгән етди аҙым. Был башланғыс бик дөрөҫ һәм кәрәкле тип уйлайым. Шуға ла беҙ һәм Рәсәй хөкүмәте эшмәкәрлек төрҙәрен киңәйтеү яҡлыбыҙ. Сара әлеге ҡатмарлы осорҙа күп кешеләрҙең мәшғүллеген тәьмин итеү һәм ғаиләһен ҡарау мөмкинлеген бирәсәк.


27 Декабрь 2019, 19:49\nБашҡорт халҡы составында ҡырҡтан ашыу ырыу билдәле. Борон башҡорттар ят кеше менән танышҡанда тәүҙә: “Һин ҡайһы ырыуҙан? - тип һораған. “Башҡорт тарихы” рубрикаһында был юлы һүҙебеҙ бик боронғо замандан Төньяҡ-көнбайыш Башҡортостанды төйәк иткән данлы аҫаба башҡорт ырыуҙарының береһе - Йылан ырыуы тураһында.\n13-14-се быуаттарҙа Йылан ырыуы башҡорттары Баҙы йылғаһы үҙәндәренә, Ағиҙел һәм Тере Танып йылғаларының түбәнге ағымына, Ыҡ һәм Сөн йылғаларының үрге ағымына күсеп ултыра. Бында улар Байлар, Бүләр, Гәрә, Йәлдәк, Йәнәй, Ҡырғыҙ, Таҙ, Ыуаныш исемле башҡорт ырыуҙары менән күрше була.\nЙылан ырыуы, үҙ сиратында, Иҙел-Йылан, Ҡыр-Йылан, Эске-Йылан ырыуҙарына бүленә. Хәҙер Йылан ырыуы башҡорттары Башҡортостандың Борай, Дүртөйлө, Илеш, Йәрмәкәй, Саҡмағош, Туймазы, Шаран һәм Яңауыл райондарында, шулай уҡ Татарстандың Баулы районында йәшәй.\nЙылан ырыуы башҡорттарынан күп кенә данлы шәхестәр сыҡҡан. Шулар араһынан Советтар Союзы Геройҙары: Йәрмәкәй районының Яңы Шах ауылынан летчик Ғәли Мәжитов, Туймазы районының Мулла ауылынан (ул хәҙер Октябрьский ҡалаһы эсендә ҡалған) данлы 112-се Башҡорт кавалерия дивизияһының взвод командиры ярҙамсыһы Шәкирйән Ғәтиәтуллин, Шаран районының Шаранбаш-Князево ауылынан Мирхәй Фәрхетдинов. Бынан тыш Туймазы районының Үрге Бишенде ауылынан генерал-лейтенант Камил Ғәниев менән Йәрмәкәй районының Һыуыҡкүл ауылынан 112-се Башҡорт кавалерия дивизияһының һуңғы иҫәп яугиры 101 йәшлек Мөғин Нуғаев та шулай уҡ Йылан ырыуы башҡорттарының ғорурлығы булып тора.\nКүптән түгел йылан башҡорттарынан сыҡҡан тағы бер герой асыҡланды: Туймазы районының Япрыҡ ауылынан полковник Ғәни Ғәлимов. Ул 1938 йылда Хәсән күлендә лейтенант дәрәжәһендә япондарға ҡаршы һуғышта батырлығы өсөн Ҡыҙыл Байраҡ ордены менән бүләкләнә. Башҡорт батырының даны бөтөн Ҡыҙыл Армияға тарала. Хатта, уның ҡаһарманлығына һоҡланып, композитор А. Новиков “Лейтенант Галимов” тигән йыр яҙа.\n2019 йылдың 8 ноябрендә Ғәни Ғәлимовҡа тантаналы рәүештә иҫтәлекле таҡтаташ асылды. 19-сы быуатта уның ҡарт ҡартатаһы Әбделвәхит Һатыҡаев та Башҡорт ғәскәрендә хеҙмәт иткән. Зауряд-сотник дәрәжәһендә булған. Ғәлимовтар нәҫеле ысын мәғәнәһендә башҡорт батырҙары булып тора. Ғәни Ғәлимов- тан тыш, капитан Әхәт Ғәли улы менән өлкән лейтенант Асаф Ғәбдрәхим улы Ғәлимовтар ҙа Бөйөк Ватан һуғышында ҡатнаша. Улар, илде һаҡлап, ошо оло яуҙа һәләк була. Тағы ла летчик, майор Рафик Ғәбдрәхим улы Ғәлимов та ошо нәҫелдең ғорурлығы булып тора.\nЙылан ырыуы башҡорттары яҙыусы, шағирҙар менән дә дан тота. Улар араһында Туймазы районының Кәкребаш ауылынан сатирик шағир Тимер Арыҫлан, Шаран районының Бәзгәй ауылынан яҙыусы Йософ Гәрәй, Бишбүләк районының Яңы Бикташ ауылынан яҙыусы Ғабдулла Әхмәтшин, Йәрмәкәй районының Исламбаҡты ауылынан яҙыусы Йәүҙәт Ильясов, Йәрмәкәй районының Йәрмәкәй ауылынан яҙыусы Мөкәрәмә Садиҡова һәм башҡалар бар.\nСәнғәт эшмәкәрҙәренән РСФСР-ҙың халыҡ ар- тискаһы Гүзәл Сөләймәнова (Йәрмәкәй районы), режиссер Рифғәт Вәлиуллин (Туймазы районы), дәүләт эшмәкәре Фоат Хантимеров (Йәрмәкәй районының Усман-Ташлы ауылы), академик Фәйез Хафизов (Туймазы районының Иҫке Туймазы ауылы) ошо данлы ырыуы башҡорттарының арҙаҡлы вәкилдәре булып тора.


“Халҡым, һинең бөйөк рухың менән Мин дә ғәййәр, мин дә юғары” » "Йәшлек" гәзите\nГазета "Йәшлек" » Әҙәбиәт » Шиғырҙар » “Халҡым, һинең бөйөк рухың менән Мин дә ғәййәр, мин дә юғары”\n“Халҡым, һинең бөйөк рухың менән Мин дә ғәййәр, мин дә юғары”\nАрҙаҡлы шағир, ғалим һәм йәмәғәт эшмәкәре Рәшит Шәкүргә быйыл ғинуар айында 80 йәш тулды. Шатлыҡ өҫтөнә шатлыҡ өҫтәп, ошо көндәрҙә генә Зәйнәб Биишева исемендәге Башҡортостан “Китап” нәшриәтендә уның “Һайланма әҫәрҙәр”енең I томы донъяға сыҡты. Был баҫмаға төрлө жанрҙағы поэтик әҫәрҙәр – шиғырҙар, йырҙар, шиғри хикәйәттәр, ҡиссалар, поэмалар, “Ынйы бөртөктәре” тигән исем аҫтында шағирҙың афористик ижад өлгөләре тупланған. Ҙур зауыҡ менән нәшер ителгән китапты ҡулға алғандан һуң күренекле әҙип һәм ғалимдың “Һайланма әҫәрҙәр”енең яңы томдары ла, оҙаҡҡа һуҙылмайынса, киләһе йылдарҙа баҫылып сыҡһын ине, тигән теләк белдерге килә.\nРәшит Шәкүр, өлкән йәштә булыуына ҡарамаҫтан, бөгөн дә ең һыҙғанып, емешле эшләгән яҙыусыларыбыҙҙың береһе. Нәҡ бына 80 йәшен ул “Йөрәктәге яҙмалар” тип аталған ҙур күләмле хәтирәләре менән ҡаршыланы. “Ағиҙел” журналында баҫылған был фәһемле яҙмаларҙы бик күптәр ҡыҙыҡһынып уҡыны.\nУҡыусыларыбыҙҙы Рәшит Шәкүрҙең ижады менән таныштырыу ниәтендә уның яңы китабына индерелгән бер шәлкем шиғыр тәҡдим итәбеҙ.\nМин белгәндә донъя иркен ине,\nШундай бейек ине һауалар,\nҺөйөп, наҙлап, күкрәгенә ҡыҫып,\nКүтәреп үк алды далалар.\nШуҡ ҡына бер ҡолонсаҡтай инем\nМин бала саҡ тигән илдәрҙә,\nМине ҡыуып тота алмаҫ ине\nСәхрәләрҙә иҫкән елдәр ҙә.\nМин белгәндә донъя гүзәл ине,\nЙәп-йәш ине апай-ағайҙар\n(Алыҫ-алыҫтарҙан улар бөгөн\nШат йылмайып миңә ҡарайҙар).\nӘсәйҙең мин кинйә улы инем\n(Кинйәләр бит була иркәрәк).\nӘ шулай ҙа яҙмыш тигән уҙмыш\nАлып китте ситкә иртәрәк.\nМин белгәндә тыуған ауылымдың\nТеүәл ине әле йорттары.\nТеҙелешеп ултырырҙар ине\nУтыҙ-ҡырҡлап ҡына йорт бары.\nАуылдарҙы бөтөрөргә тигән\nСыҡмағайны әле сәйәсәт.\nШишмәләрҙе ҡороторға тигән\nҠупмағайны әле ғәрәсәт.\nМин белгәндә донъя барыбер ҙә\nБулғандыр ул, ах(ы)ры, яҡтыраҡ.\nБисмиллалы өйҙә бисмилла тип\nБешерелгән аштар – татлыраҡ.\nМин ана шул үткән замандарҙан\nКилер көнгә юлдар ярыусы.\nТарих тәгәрмәсен бар көсөмә\nӘйләндереп, алға барыусы.\nЭсемдәге тағы тышҡа сыҡты,\nЯрһыу аттай йөрәк талпына.\nТыя алмай хисте, тойғоларҙы,\nУт эсендә ҡалдым, ялҡында.\nӘ бит күршем бына, күреп торам,\nТота белә үҙен, ул түҙем.\nМин һөйләйем йөрәк теле менән,\nӘ ул үлсәп әйтә һәр һүҙен.\nӘ мин аҙаҡ күпме ғазапланам,\nҮкенәмен, әммә һуң була.\nЙөрәк теле менән һөйләйем тип,\nТөп башына мин бит ултырам.\nЙөрәк теле һәйбәттер ҙә, бәлки,\nҺәйбәттер ул әммә шиғырҙа,\nСөнки әсе тормош ҡанундары\nМин белмәгән телдә яҙылған.\nАҫыл заттар иле, нур иле,\nМәңгелектән килеп, мәңгелеккә\nОлғашыусы моңло йыр иле.\nБыл ерҙәргә тәүләп аяҡ баҫҡан\nЙәнбирҙе лә менән Йәнбикә.\nҒүмер иткән улар, донъя көткән\nҺунарҙарға йөрөп кейеккә.\nЗаманалар башланалыр бында\nТәүтормоштан, алыҫ тәү мәлдән,\nЙәнбирҙе лә менән Йәнбикәнән,\nУрал батыр менән Шүлгәндән.\nОшо ерҙе изге Урал батыр\nБеҙгә төйәк итеп ҡалдырған,\nЫрыҫ ямғырҙары яуҙырған.\nБында тыуған беҙҙең тәү динебеҙ,\nРухыбыҙға терәк – Тәңребеҙ.\nБында тыуған беҙҙең тәү телебеҙ,\nТелебеҙҙә – яҡты көнөбөҙ.\nБашҡорт тигәнебеҙ –\nбаш ҡәүем ул,\nТәүге ҡәүем Урал илендә\n( Баш ҡәүем тип исем алған халыҡ\nБерәү генә донъя йөҙөндә!).\nБаш ҡәүемдән бөтөн дүрт тарафҡа\nТармаҡ-тармаҡ ырыу таралған.\nАлыҫ-алыҫтарҙа, сит яҡтарҙа\nТағы әллә күпме ҡәүем яралған.\nБәғзеләре иһә кире ҡайтҡан,\nТәүге төйәккәйҙәрен һағынып.\nҠоштар ҡайтан кеүек йылы яҡтан,\nҠанаттарын ҡағып, талдырып.\nТәүтөйәктә шулай үҫә биргән\nБаш ҡәүемдең нәҫел ағасы,\nУрал атабыҙҙан түл, ҡот алып,\nМең йыллыҡтар менән ярашып.\nКемдәр генә бында килмәгән дә\nКемдәр генә бынан китмәгән.\nОло аҡыл эйәләре, юҡ-юҡ,\nБереһен дә ситкә типмәгән.\nУрал-Урал, тиеп, гөрләп торған\nБал ҡортондай бер ҡор, күс булып,\nБаш ҡәүемдең тирәһендә улар\nОйошҡандар дәррәү көс булып.\nКүңелдәре тулы иман менән\nТөҙөгәндәр бында баш йортто.\nҒәҙеллектең һаҡсылары тиеп\nТанығандар борон башҡортто.\nХоҙай Тәғәләбеҙ Уралҡайҙы\nҺөйөү нуры менән һуғарған,\nИлһам алған халҡым, көс-кәр\nТауҙан, таштан, ерҙән, һыуҙарҙан.\nБөйөк һөйөү хисе башҡортомда\nСерле бер талисман, ҡот булған.\nИлем тиеп янған йөрәктәрҙә\nМәңге һүнмәй торған ут булған.\nБыуаттарҙан быуаттарға шулай\nКүтәрелгән башҡорт балаһы.\nМеңәр саҡрым ерҙе иңләп-\nЙәйрәп ятҡан башҡорт далаһы.\nУрал батыр рухын һаҡлап торор\nАҡылдары булған был илдең.\nХалҡын яҡлап йәнен фиҙа ҡылыр\nБатырҙары булған был илдең.\nКүрше хаҡы – Тәңре хаҡы, тиеп,\nБер кемде лә барып баҫмаған.\nКеше хаҡы үҙ хаҡымдай, тиеп,\nСит ерҙәргә яуҙар асмаған.\nӘммә тыуған тупраҡ башҡорт өсөн\nИң ҡәҙерле, иң мөҡәддәс тойғо –\nТыуған ил һәм тыуған ер генә.\nУралҡайҙың ҡыйғыр бөркөтө һин,\nБәхет ҡошом – Башҡортостаным!\nКүрһен әйҙә донъя сал бөркөттөң\nБейектәрҙән бейек осҡанын!\nБашҡортостан – яҡты таңдар иле,\nДуҫ халыҡтар иле, йыр иле.\nРухыбыҙҙың алтын терәге һин,\nИлаһиәт иле, моң иле.\nТыуған ерем, һинең ҙур бүләгең –\nАртыш суғы бына ҡулымда.\nАртыш ҡыуаҡтары йәйрәп ята\nИрәмәлкәй тауҙың буйында.\nАртыш үҫкән ерҙәр... Ә бейектә –\nШыр яланғас тауҙың битләүе.\nУнда хатта төньяҡ һылыуҙары –\nШыршылар ҙа барып етмәйҙер.\nАртыш емештәре өлгөргән мәл –\nҠарап тороуҙары тамаша.\nАртыштарҙы аша үткән саҡта,\nЙәшеллеккә күҙҙәр ҡамаша.\nБыл матурлыҡ ҡына түгел ерҙә,\nБында бөйөк йәшәү ҡануны.\nТаш егенә сат йәбешкән ана\nАртыш ағасының тамыры.\nСат йәбешкән бүтән бер ағас та\nТамыр йәйә алмаҫ киңлектә.\nАғас ҡынамы һуң, унда әле\nАяҡ баҫмай бәғзе кейек тә.\nӘ тәбиғәт һынай бейеклектә\nҺалҡындары, еле менән дә.\nУнда бары тиңһеҙ йәшәү көсө\nҠаршы тора ыҙғыр елдәргә.\nИң мөҡәддәс маҡтау һүҙем бөгөн –\nМәңге йәшел артыш хаҡында.\nМеңәр йыллыҡ бөйөк йәшәү көсөн\nБирсе, Хоҙай, бирсе халҡыма!\nСалауаттар әйтәм Салауатҡа\nСалауатым, һин мәңгелек,\nБашҡорт илен һаҡлап тора\nСалауат ул – хыял уты,\nМәңге йәшә, Салауатлы\nСалауат ул –\nКәрәк булһа, ҡоралһыҙҙың\nШуға ла ул тора һәр саҡ ҡын\nСалауат ул доға беҙҙә, доға беҙҙә,\nСалауаттар әйтәйек беҙ\nБер йылды Мәләүез районының Түбәнге Таш ауылына барып сыҡтым. Урам буйлап үтеп барһам, бер йорттоң ҡапҡаһынан өс-дүрт ҡыҙ бала килеп сыҡты ла, мине күреп, артымдан: “Бабай-бабай, арты ҡалай!” – тип ҡат-ҡат сәрелдәп ҡысҡырып ҡалды. Башына аҡ эшләпә, өҫтөнә аҡһыл плащ кейгән кеше бабай була, тип уйланылармы икән? Ә миңә ул ваҡытта ни бары утыҙ йәш ине...\nБыл ни хикмәт – инде бабай мин,\nТаш ауылы, хәҙер ысынлап та –\nҠояш яҡтыһына табындым.\nҺәр шиғырым, һәр бер һүҙем\n...Шаян ҡыҙҙар, һылыуҡайҙар,\nАрты ялтыр ҡалай бабай мин,\nКәре ҡайтҡан ҡарт бер\nЮлдарыма бағам, юлдарыма –\nҺәр бер көнө – татлы бал һымаҡ.\nКөттөрмәне көҙөм, көттөрмәне,\nИләҫләнеп иҫкә алам хәҙер\nҠыш биҙәктәр һалып өлгөргән.\nБиҙәктәрҙә – матурлығы ҡыштың,\nБеҙ, шағирҙар, ысынында\nҺауаларҙа, ерҙә, һыуҙа –\nБеҙ – илаһи донъяларҙың\nШиғри һүҙҙең табиптары,\nКеше менән кеше аралары\nҠылдан нәҙек, ептән нескәрәк.\nЯҡын була кеше бер -беренә,\nЯҡты уйҙар ятһа эстәрәк.\nКөндәр менән төндәр алмаш\nХикмәттәре барҙыр бының да.\nКөндөҙөн дә, ҡара төндәрҙә лә\nКөн сыуағы булһын уйыңда.\nЭй, Хоҙайым, мәңге рәхмәтлемен\nБар иткәнгә яҡты донъяға.\nҺағынып көтөп алам һәр көнөмдө,\nКөндәремдән ергә моң аға.\nБөйөк Хәйәм һымаҡ, мин дә күп\nФанилығы тураһында ғүмерҙең.\nЯрай әле уҙып барған\nБер аҙ сәсеп, бер аҙ йыйып\nМәңгелек ут дөрләп яна, яна –\nТәрән уйға сумып туҡталам.\nЯҡтылыҡты ерҙә яҡлар өсөн\nЙөрәгемә ялҡын, ут алам.\nКарьерисҡа булды ни ҙә\nНамыҫ, выждан тигән\nАҫыл заттар аҫта ҡала, илдә әгәр\nҺин саф булыу менәнме ни,\nКүршеләрең хас булһа.\nБашым күккә тейер ине,\nКүрше-күлән саф булһа.\nЫсын кеше булып үткем килә\nМиңә насип иткән юлдарҙы.\nХалҡым, һинең бөйөк рухың менән\nМин дә бөйөк, мин дә юғары.\nФән ғалимға – зиннәтле йорт,\nҒилем юлы – Ғаләмдәге серле\nСын ғалимға әмер килә юғарынан:\nТаш яуһа ла, тайпылмаҫҡа тура\nБашҡортостан – аҡ шоңҡарҙар\nАҡ толпарҙар иле – Уралым.\nИлем, ерем, һиңә яҡты яҙмыш,\nЯҡты юлдар ғына юрайым.\nСығыу ваҡыты 18-04-2017, 10:29 | Ҡаранылар: 269\n“Тыуған ерҙә көндәр гел ҡояшлы, Гел йондоҙло төндәр, ай яҡты”\n“Ғүмеремдең алтын мәле Тау-һуҡмаҡлы Һаҡмар буйым...”\nБерләштерә ҡурай моңдары!


Благовещенда полиция һәм ҡала халҡы юғалған ҡыҙҙы эҙләй // Йәмғиәт | новости башинформ.рф\nБлаговещенда полиция һәм ҡала халҡы юғалған ҡыҙҙы эҙләй\n13:39, 31 мая 2011 Йәмғиәт\nБлаговещен ҡалаһы һәм районы буйынса Эске эштәр бүлеге хеҙмәткәрҙәре юғалған ҡыҙҙы эҙләй. Ата-әсәһе туғыҙ йәшлек Дарья Асееваны 30 майҙа юғалтҡан. Кисен ҡыҙ урамға уйнарға сыға һәм кире әйләнеп ҡайтмай. Туғандары Дашаны эҙләргә тотона, әммә һөҙөмтәһеҙ.\nӘлеге ваҡытта баланы эттәр менән полицияның 50 хеҙмәткәре эҙләй. Полицейскийҙарға үҙ теләге буйынса 60-тан ашыу Благовещен гражданы ярҙам итә. Улар бергәләп ҡала тирәһендәге урманды тикшерә.\nДарья көл төҫөндәге лосина, ҡыҫҡа еңле аҡ футболка, капюшонлы еңһеҙ ҡыҙыл көртөй кейгән булған, аяғында ҡара туфли. Сәстәре һоро, буйы 140 см, күҙҙәре асыҡ һоро, эйәгендә миңе бар.\nБР буйынса Эске эштәр министрлығы баланың ҡайҙа булыуы хаҡында ниндәй ҙә булһа мәғлүмәте булған кешеләрҙең барыһын да полиция бүлектәренә хәбәр итеүҙәрен йәки 128 һандары буйынса ышаныс телефонына шылтыратыуҙарын һорай.


Григоренко шулай уҡ Рәсәй йыйылма командаһында!\n"Салауат Юлаев" командаһында тағы бер яңылыҡ - Игорь Григо ренко хоккей буйынса Рәсәй йыйылма командаһынан саҡырыу алға н. Хәҙер ул тағы бер "юлаевсы" Андрей Таратухин менән бергәләп илебеҙҙең төп кома ндаһы составына инер өсөн көрәшәсәк.\nБашта "Салауат Юлаев" йыйылма команда лагерына Өфө команд аһының ике уйынсыһы - Игорь Григоренко менән Андрей Таратухин саҡыр ыласаҡ тигән хәбәр алғайны. Әммә һуңынан рәсми саҡырыу бер и семгә - Андрейға ғына килде.\nҮҙәк киң мәғлүмәт сараларының береһендә Өфө клубына йыйыл ма команданың Игорь Григоренконан баш тартыуы тураһында хәбә р килгән икән тигән мәғлүмәт баҫылды. Беҙ был хәбәрҙең ысын булыу - булмауын ко манданың баш менеджеры Александр Меркулов һәм Игорь Григоренконың үҙе нән һораштыҡ. Улар бының ысынбарлыҡҡа тап килмәүен белдерҙе.\nГәзитебеҙҙең үткән һанында Андрей Таратухинға арналған м атериалда беҙ йыйылма команда штабының ни өсөн Григоренконы саҡырмаҫҡа ҡарар ҡылыуына ғәжәпләнеүебеҙҙе белдергәйнек. Статистика буйынса у л ысынлап\nта иң шәп хоккейсыларҙың береһе, иң мөһиме, был уйынсы боҙ өҫтөндә бик яҡшы күрһәтә алды, Ишмәтовтың командаһында икенсе тапҡыр "яң ынан тыуҙы" тиһәң дә була.\nҺәм бына ғәҙеллек тантана итә, буғай - саҡырыу килде, Иго рь Новогорск ҡалаһында әҙерлек менән мәшғүл һәм үҙенең башҡа билдәле хокк ей оҫталарынан кәм булмауын иҫбатларға йыйына. Беҙ уның менә н элемтәгә инеп, бер нисә һорау бирҙек.\n- Ниңә мине йыйылма командаға саҡырырға ҡарар иткәндәрен һаман да белмәйем. Мин яңыраҡ ҡына килдем һәм ике тренировка ла ҡатнаштым. Дөрөҫөн әйткәндә, ниңә саҡырыуҙарын уйлап баш ватҡансы, йыйылма команда составына инеү өсөн һәр мөмкинселе кте файҙаланып ҡалырға кәрәктер, тип уйлайым.\n- Номер буйынса күршегеҙ кем\n- Череповецтан "Северсталь" командаһынан килгән Юра Труба чев менән\nбер бүлмәлә торабыҙ.\n- Һеҙҙе Өфөлә һуңғы ваҡытта үтә кәйефһеҙ йөрөгән тиҙәр, б ының сәбәбе нимәлә\n- Ниңә улай тип әйтеүҙәрен аңламайым. Хәҙер ҙә, Өфөлә лә мин кәйефемә зарланманым.\n- "Салауат Юлаев" өсөн уйнауҙан һеҙ бөтөнләй баш тарттығы ҙмы әллә киләһе миҙгелдә беҙ һеҙҙе күрә аласаҡбыҙмы\n- Ниңә баш тартайым ти "Салауат Юлаев" составында уйнауы м ихтимал.\n- Уйын ваҡытын күп биргәне өсөн Рафаил Ишмәтовҡа рәхмәтле һегеҙме\n- Тап ошоноң өсөн мин уға рәхмәтлемен.\n- Рәсәй йыйылма командаһы составына һәм Австрияла үтәсәк донъя беренселегенә эләгер өсөн барыһына ла әҙерһегеҙме\nГригоренко ышаныслы тауыш менән яуап бирә:\n- Эйе. Мин күп нәмәгә әҙер.


Менән таныша филиппинка ризыҡ филиппин - Видео чат №1 - ҡыҙ менән танышырға видео онлайн\nМенән таныша филиппинка ризыҡ филиппин\nФестивалде үткәреү ваҡыты һәр саҡ ҡыҙы менән филиппин, хатта виртуаль донъялаӘлбиттә, күп онлайн-платформа барыһы ла ярҙам итергә тейеш. күңелле һәм үҙен ысын алып барыусы итеп танытты филиппинка интернет-сайтында танышырға була, унда иҫәпләһә филиппинка һәм яуап бирә. Шул ваҡыттан алып, уның нисек барлыҡҡа килде, уның буйынса портал эшләй бирелә бындай оло эште, һәм унда ҡатын-ҡыҙ бар ваҡытты һәм аралашыуҙы бер ҙур филиппинец бакалавр ала. Файҙаланыусы һанаған кешегә бөтә нескәлектәре тураһында. Һеҙ, бәлки, артыҡ ҡараһам, кеше йүнәлештәге, төрлө характерҙағы һәм өҫтөнлөк бирә.\nМоғайын, кешеләр табыла икән, улар һеҙҙе ҡыҙыҡһындырған.\nПоловинка мең анкета үҙе эҙләп, икенсе прокрутить әгәр ҙә икән телисез, һеҙ сайтҡа ғына эҙләп киңәйтеүгә ҡуллана аласаҡ.\nБыл фильтр ярҙамында кесерәйтеү төрлө мөмкинлектәр эҙләү һөҙөмтәләре - йәше, урын, кузовының төрөнә һәм башҡа бик күп нәмәләр.\nФайҙаланыусылар өсөн был бик файҙалы буласаҡ, кем белә инде, улар партнерҙар эҙләй. Әммә был интернет-сайтында танышырға тәмләткестәр әйберҙәр, фоторәсемдәр ҡулланыусы шәхси альбомдарында скачать мөмкинлек бирә. Һеҙ ҡулланыусыларға рөхсәт бирергә тейеш, кереткәнсе һеҙ үҙегеҙҙең шәхси альбомын ҡарап ала. Филиппин ҡыҙы бик матур, шуға күрә улар бөтә батырлығын йыйып тейеш һәм һеҙ үҙенең матур йөҙөн күрергә рөхсәт һораған. Әгәр һеҙ кем таба-һеҙ теләһәгеҙ ҙә, һеҙ һәр саҡ улар менән һөйләшә башлай ала. Был бик шәп ысулын, кеше белер өсөн, һеҙҙең профиль кем оҡшай. Һеҙҙе аптыратып булмай тыш, тағы ла нисек булыуы мөмкин удивленный филиппинец һәм смешные, инглиз телендә яҡшы һөйләшергә, уларға ни. Әгәр телисез икән, һеҙҙең юғары баҫҡысҡа һөйләшкәндә ҡабул итә, яҡлай, ысынлап филиппинка ҡулланылған веб-камералар. Лицом затка-береһен күреп һеҙ бер нәмә лә ҡамасауламай, хатта, әгәр һин виртуаль ябай дата.\nУнда зарурлығы юҡ, борсолма, әгәр һеҙ күп заседании, һөйләшә башлай.\nҺеҙҙең мәнфәғәттә файҙаланыусылар өсөн ебәрергә мөмкин. Был хаҡта иҫегеҙгә алырға була һәм, бәлки, хатта үҙе тикшереп, профиль. Бик дуҫтарса филиппинец, шуға күрә улар бер хатта мөмкин булһа, һеҙҙең өсөн беренсе аҙым яһау менән таныштырҙы. Филиппин башҡа танышыу сайты менән сағыштырғанда, ысынлап филиппинка пользовательский интерфейс бик татыу булды.\nХәрәкәт һәм тирә-яҡ күренә өйә сайтта веб-битендә бик тиҙ бөтә.\nМобиль ҡушымталар юҡ уларҙан, әммә һеҙҙең сайт һәм мобиль телефондарының экрандары ҡарарға мөмкин буласаҡ shift өсөн яраҡлаштырылған. Ябай ғына әйткәндә, бик ябай файҙаланыу сайты - башҡа теләһә ниндәй сайтҡа өҫтөнлөк бына ни өсөн күп кенә кешеләр ҡулланалар, уның таныштырҙы. Тәжрибә әгәр телисез икән, ҡуллана буйынса-әлеге филиппинка, иҫәп яҙыуҙарын теркәү өсөн. Һәм был бер нисә минут талап итмәй ниндәй ҙә электрон почта тикшерелде. Һеҙ бушлай аккаунт мөмкинлек бирә файҙаланыусыларға ҡарарға, әммә түләүле булырға тейеш аккаунт һеҙҙең өсөн, һәм мәнфәғәте өсөн хәбәр ебәрә. Түләүле аккаунты барлығы доллар тора. Был хаҡы бик бәләкәй, матур булһын өсөн түләргә филиппин тәжрибәһе менән танышты. Ысынлап иң алдынғы тип иҫәпләһә филиппинка һәм булдыҡлы үҙенә берләштерә һәм танышыу сайтының береһендә тип табып ул үҙенең ярҙамын онлайн филиппинка матч идеаль. Ғәжәйеп функция сайттар тәҡдим итәләр, фильтрация һәм киңәйтелгән эҙләү кеүек, ғәжәйеп тәжрибә улланыусының танышты советы дөйөмләштереү менән бергә, уның эшләүе еңел һәм күңелле виртуаль танышыу.\nСайтында танышырға була\nNói chuyện Philippines - hẹn hò trực tuyến và tán tỉnh trong chat video\nир-аттар өсөн етди мөнәсәбәт менән таныштырҙы. ҡатын-ҡыҙҙы яңғыҙ ҡыҙ менән аралашыу онлайн башҡа ҡыҙҙар менән танышып теркәлгән бушлай видео теркәлгән танышты 18 рулетка видео чат ҡыҙы менән шунда танышҡан. 18 онлайн ч рулетка 18 йыл видеочить өлкәндәр өсөн видеочивать


Магнитогорскиҙың хәләл производствоһы Өфөлә сертификация үтте // Йәмғиәт | новости башинформ.рф\nМагнитогорскиҙың хәләл производствоһы Өфөлә сертификация үтте\n17:26, 24 августа 2010 Йәмғиәт\nМагнитогорск икмәк комбинатында хәләл кондитер изделиелары етештереү линияһы сафҡа индерелде. Ә сертификатлаштырыуҙы предприятие Башҡортостан Республикаһы мосолмандарының Диниә назараты ҡарамағындағы “Хәләл” стандарты буйынса комитетта үткән. Был турала «Башинформ» агентлығына комитет рәйесе Тимур Шәңгәрәев хәбәр итте.\nӘлеге ваҡытта комбинат торт, пирожный, печенье һәм башҡа төрлө кондитер изделиеларының 30 төрөн сығара. Артабан хәләл тауарҙар исемлеген күпкә арттырыу планлаштырыла.\nИслам ҡанундары буйынса тауар сығарырға ҡарар иткән икенсе төбәк предприятиеһының Башҡортостанда сертификация үтеүе беренсегә түгел. Бер йыл элек эш башлаған БР мосолмандары Диниә назараты ҡарамағындағы “Хәләл” стандарты буйынса комитет әлеге ваҡытта, беҙҙең республика етештереүселәренән тыш, Силәбе, Свердловск, Һамар, Белгород өлкәләренең бер нисә предприятиеһын берләштерә. Уларҙың продукцияһы Дүртөйлө һәм Мәләүездә республика хәләл тауарҙар күргәҙмәһендә күрһәтелде. Яҡын арала бындай күргәҙмәләрҙе Өфөлә һәм Магнитогорскиҙа үткәреү планлаштырыла.\nТеги: дин, аҙыҡ-түлек


Латвияның тарихи-мәҙәни өлкәләре — Башҡорт Википедияһы\nЛатвияның тарихи-мәҙәни өлкәләре\nЛатвияның тарихи-мәҙәни өлкәләре (латыш. kultūrvēsturiskie novadi) — Латвия Республикаһы территорияһының тарихи һәм мәҙәни өлөштәре.\nСатверсме — Латвия Республикаһы Конституцияһының беренсе бүлегенә ярашлы, халыҡ-ара договорҙар менән урынлаштырылған сиктәрҙәге Латвия дәүләте территорияһын артабанғы өлкәләр тәшкил итә: үҙәктә Видземе, көньяҡ-көнсығышта Латгалия (Латгале), көнбайышта Курземе һәм көньяҡта Земгале.\nБынан тыш Земгаленың көньяҡ-көнсығыш өлөшөнән һәм Латгаленән көньяҡ-көнбайыш өлөшөнән традицион рәүештә бишенсе өлкәне — Селияны айыралар.\nКурземе (Курляндия тарихи өлкәһе) — Латвияның көнбайышында урынлашҡан. 2009 йылғы административ реформаға тиклем өлкә Лиепая, Кулдига, Талса, Салдус һәм Вентспилс райондарынан торған. Реформанан һуң республика бойондороғындағы ике ҡаланы — Вентспилс һәм Лиепаяны, һәм шулай уҡ Айзпут, Алсунга, Броцен, Вайнёд, Вентспилс, Дундаге, Дурбе, Гробин, Кандава, Кулдига, Ниц, Павилосте, Приекуле, Рой, Руцаве, Салдус, Скрунд һәм Талса крайҙарын үҙ эсенә индерә.\nЗемгале (Земгалия) — Латвияның үҙәк өлөшө. Төньяҡта Рига ҡултығы (Балтик диңгеҙе) һыуҙары менән йыуыла, көнсығышта Даугава йылғаһы һәм көньяҡта Литваның сиге менән билдәләнә. 2009 йылғы административ реформаға тиклем өлкә Баус, Добель, Елгава һәм Тукуме райондарынан, шулай уҡ Даугава йылғаһынан көньяҡҡа табан урынлашҡан өлөшләтә Айзкраукле, Даугавпилс, Огра һәм Рига райондарынан торған. Реформанан һуң Елгава ҡалаһын, Балдон, Баус, Вецумниеке, Добель, Елгава, Иецава, Озолниеке, Рундале, Тервет, Тукуме, Энгуре һәм Яунпилс крайҙарын үҙ эсенә индерә.\nВидземе — ҡасандыр Ливонияның бер өлөшө булған. 2009 йылғы административ реформаға тиклем өлкә Алукснене, Валмиере, Цесис, Гулбе, Лимбаж, Мадон, Валк райондарынан һәм шулай уҡ Даугава йылғаһынан төньяҡҡа табан урынлашҡан өлөшләтә Айзкраукле, Даугавпилс, Огра һәм Рига райондарынан торған. Реформанан һуң Айзкраукле, Алое, Алуксне, Амате, Апе, Адаж, Бабит, Беверине, Буртниеке, Валк, Вецпиебалга, Гаркале, Гулбене, Икшкиле, Инчукале, Кокне, Коце, Кримулде, Кегуме, Кекава, Лиелварде, Лигатне, Лимбаж, Лубане, Мадон, Малпилс, Марупе, Мазсалац, Огра, Олайна, Паргау, Пляви, Приекуле, Рауна, Ропаж, Руйиене, Салацгриве, Саласпилс, Саулкраст, Сея, Сигулда, Скривере, Смилте, Стопе, Стренче, Царникаве, Цесис, Цесвайне, Эргле, Яунпиебалга крайҙарын үҙ эсенә индерә.\nЛатгале (Латгалия) — Латвияның өүкөнсығыш өлөшө. 2009 йылғы административ реформаға тиклем өлкә Балва, Краславе, Лудзе, Прейле, Резекне райондарынан һәм шулай уҡ Даугава йылғаһынан төньяҡҡа табан урынлашҡан өлөшләтә Даугавпилс һәм Екабпилс райондарынан. Реформанан һуң республика бойондороғындағы ике ҡаланы — Даугавпилс, Екабпилс һәм Резекне; шулай уҡ Аглоне, Балтинаве, Балва, Варакляне, Варкаве, Виляки, Виляне, Дагда, Зилупе, Карсаве, Краславе, Крустпилс, Ливане, Лудзе, Прейле, Резекне, Риебе, Ругая, Цибле крайҙарын һәм Даугавпил крайының өлөшөн үҙ эсенә индерә.\nСелия — ҡайһы саҡта айырым бишенсе өлкәгә бүленә — Земгаленың бер өлөшө булараҡ ҡарала һәм уның көнсығыш өлөшөн үҙ эсенә ала. 2009 йылғы административ реформаға тиклем өлкә Даугава йылғаһынан көньяҡҡа табан урынлашҡан Айзкраукле, Даугавпилс һәм Екабпилс райондарынан торған. Реформанан һуң Даугавпилс ҡалаһының һул яҡ яр буйын, Акнисте, Виесте, Екабпилс, Илуксте, Нерете, Салса, Яунелгава крайҙарын һәм шулай уҡ Даугавпилс һәм Краславе крайҙарының өлөштәрен үҙ эсенә индерә.\nҠайһы саҡта Курляндия һәм Земгалияны бер регион булараҡ ҡарайҙар, сөнки улар оҙаҡ ваҡыт бергә Курляндия герцоглығы, ә артабан Рәсәй империяһының Курляндия губернаһы составынада булғандар. Был Латвия Республикаһының Дәүләт Гербында һүрәтләнгән, бында өс йондоҙ Латвияға берләшкән Курляндияны (Земгалия һәм Селия менән бергә), Видземе һәм Латгалияны символлаштыра. Ошондай уҡ символика Латвиның төп монументы — Ригалағы Азатлыҡ һәйкәлендә ҡулланылған.\n↑ Латвия — Энциклопедия Кольера\nhttps://ba.wikipedia.org/w/index.php?title=Латвияның_тарихи-мәҙәни_өлкәләре&oldid=877845 ҡабул ителгән\nБыл бит һуңғы тапҡыр 01:27 1 апрель 2019 үҙгәртелгән.


Бөгөн бөтә донъя инсультҡа ҡаршы көрәш көнө - Bash.News\nБөгөн бөтә донъя инсультҡа ҡаршы көрәш көнө https://bash.news/news/108712_bgn_bt_donya_insulta_arshy_krsh_kn\n29 окт 2019, 22:23\nИке аҙна элек кенә Тәслимә Фәнил ҡыҙы ауыҙ асып бер һүҙ ҙә әйтә алмаған. Бүздәк районында йәшәгән ханымдың мейеһенә ҡан һауа. Ҡатынды 21-се ҡала дауаханаһына алып килгәндән һуң ул кома хәлендә бер аҙна реанимация бүлегендә ята. Әммә бөтәһе лә артта. Бөгөн ул рәхәтләнеп һөйләшә лә, атлап йөрөй ҙә ала.\n21-се ҡала клиник дауаханаһына инсульттан һуң эләкәндәрҙе аяҡҡа баҫтырыу өсөн комплекслы ярҙам күрһәтелә. Ауырыуҙарҙы дарыуҙар менән дауалауҙан тыш көн һайын массаж, физиотерапия, логопед, психолог кеүек белгестәр ярҙамы күрһәтелә. Бында улар яңынан йәшәргә өйрәнә. Ә ҡатмарлы сирҙән һуңғы тормошто пациенттар икенсе тапҡыр тыуыуға тиңләй.\nДауахананың неврология бүлегенә йыл һайын меңдән ашыу пациент инсульт менән эләгә. Уларҙың һәр береһенә табиптар яғымлы һүҙ, йылы ҡарашын, кәңәштәрен йәлләмәй. Белгестәр әйтеүенсә, күп кешеләрҙең иғтибарһыҙлығы, үҙ һаулығына битараф ҡарауы – мейеләге ҡан әйләнешенең боҙолоуына алып килә. Инсультҡа килтереүсе сәбәптәрҙән белгестәр тәмәке тартыу, спиртлы эсемлектәр ҡулланыу, аҙ хәрәкәтләнеү, стресс кисереү, ҡандағы холестерин кимәленең юғары булыуын атай. Сир көтмәгәндә килә һәм уның билдәләрен һәр кем белергә тейеш.\nИнсультҡа ҡаршы көрәш көнөндә дауаханаға килеүселәрҙе табип булып кейенгән ҡурсаҡтар ҡаршы алды. Улар сир һәм уны профилактикалау тураһындағы иҫкәртмә ҡағыҙҙары таратты.\nСтатистика мәғлүмәттәренә ярашлы, Рәсәйҙә һуңғы йылдарҙа инсульт сире менән яфаланыусылар һаны арта. Был сиргә дусар булыусыларҙың ни бары 10 проценты ғына кире хеҙмәт урынына ҡайта ала, 85 процентына даими медик-социаль ярҙамға мохтаж, ә 25 проценты инвалид булып ҡала. Белгестәр ауырыу үҙен белгерткән хәлдә һәр минутты иҫәптә тоторға кәңәш итә, сөнки ваҡыт һуҙыу, табиптарға мөрәжәғәт итмәү эште ҡатмарлаштыра.\nҺаулығыңды тикшертеп ҡал!\n16:00, 05 ноя\n22:55, 25 окт